Azərbaycanda bayker və rok submədəniyyətləri – Baku Research Institute\nBayker və rok submədəniyyətlərini demək olar ki, eyni dəyərlər toplusu, geyim kodeksi, davranış və əxlaq normaları birləşdirir. Bayker submədəniyyəti ilə rok musiqisinin metal janrının pərəstişkarlarının ərsəyə gətirdiyi metalhed submədəniyyəti arasında mövcud olan mədəni əlaqə çox yaxındır. Elə buna görə də bayk şouların, motofestivalların pley-listinin əsasını həmişə rok musiqisi təşkil edib, rokçular isə nəqliyyat vasitəsi olaraq daha çox motosikletlərə üstünlük veriblər. Bayker və metalhedlərin zahiri görünüş və geyim kodeksi (uzun saç və saqqal, bədən əzalarındakı xüsusi məna daşıyan döymələr, dəri materiallardan geyimlər, dəri əlcəklər və s.), xüsusi slenq və danışıq tərzi, əxlaq və davranış normaları, spesifik maneraları bir-birinə çox oxşayır. Hər iki submədəniyyət Azərbaycanda həm sovet, həm də müstəqillik dövrlərində müəyyən vaxtlarda cüzi, müəyyən vaxtlarda isə kütləvi şəkildə mövcud olub.\nRok submədəniyyətinin xüsusi mənəvi dəyərləri, tərzi, norma və qaydaları birləşdirən bir fenomen olması, hər şeydən öncə insanın dövlətin qoyduğu normalara etiraz etməklə öz həyat tərzini seçmək azadlığını ehtiva etdiyi barədə fikirlər mövcuddur. Rus kulturoloq və filosof Georgi Knabe rokun müəyyən bir mədəni mühitdə fundamental prinsiplərə müqavimət göstərən sosial-mədəni amil olduğunu bildirib. Sovet rokunda protest motivlərinin olması onların andeqraundda fəaliyyətinə gətirib çıxarırdı. Cüzi istisnalardan başqa, heç bir sənət növündə sovet dəyərlərinə qarşı açıq-aşkar etiraz əlamətləri mövcud deyildi. Hətta açıq etiraz olmasa belə, ideoloji dəyərləri tərənnüm etməməyin özü belə qadağalara məruz qalırdı. Bu səbəbdən də sovet rok qrupları arasında tərənnüm motivli mövzulara müraciət etməyən qruplar andeqraundda fəaliyyət göstərirdilər. Azərbaycana gəlincə isə 1980-ci illərin ikinci yarısına qədər rok musiqisi ifa edən bütün qruplar hökmən sovet ideoloji çərçivələrində fəaliyyət göstərdiklərindən andeqraund, yarımleqal fəaliyyət göstərən rok ansamblları olmamışdı. Sovet və Rusiya rok jurnalisti və musiqi tənqidçisi Artyomiy Troitskiy bu barədə yazır “Moskva və Leninqraddan fərqli olaraq, Bakıda rok yarımgizli vəziyyətə keçməmişdi. Dağılmış qrupların yerinə etibarlı repertuarı olan pedant, itaətkar qruplar gəlmşdi.”\n1970-ci illərdə rokun metal janrının yaranması ilə ABŞ və Böyük Britaniyada metal janrının pərəstişkarları arasında metalhead, yaxud headbanger adlanan submədəniyyət yarandı və metalın subjanrlarından, onun regional səhnələrinin inkişafından asılı olaraq, müxtəlif formalara düşərək bir çox ölkələrə də yayılmağa başladı. Lakin Azərbaycanda rok qrupların metala müraciət etməsinin ilk mərhələsi 1980-ci illərin sonlarında başlayıb. Buna görə də nə bu janr, nə də bu janrla birbaşa əlaqəli olan metalhead submədəniyyəti Sovet Azərbaycanında mövcud olmayıb. Azərbaycanda rok submədəniyyəti sovet dövründə mövcud olsa da, metal janrının inkişafını yalnız 1990-cı illərdə görmək olardı.\nBayker submədəniyyəti Azərbaycanda 1990-cı illərin ikinci yarısında yaranmağa başlasa da, ümumilikdə Azərbaycanda bu sahənin mövcudluğunun yaşı 50 ildən bir qədər çoxdur. 1950-1960-cı illərində motosiklet idman növləri ölkədə inkişaf edirdi və Azərbaycanın moto idmançıları yüksək nailiyyətlər əldə edirdilər. Fərdi şəkildə motosikletlərdən nəqliyyat vasitəsi kimi istifadə etmək ənənəsi isə 1980-ci illərdə SSRİ-nin böyük şəhərlərindəki baykerlərdən təsirlənmə nəticəsində baş tutub. 2000-2010-ci illərdə xarici markalı motosikletlərin və baykerlərə aid aksessuarların satışını həyata keçirən mağazaların açılması ilə bu submədəniyyət daha da inkişaf edib. Bu onilliklərdə Azərbaycanda bir neçə motoklublar mövcud olub və onların təşkilatçılığı ilə müxtəlif motofestivallar, bayk şoular, motoyürüşlər keçirilib.\nBu yazıda rok musiqisinin Azərbaycanın SSRİ tərkibində olduğu dövrdə – 1960-cı illərin ikinci yarısından 1991-ci ilə qədər keçdiyi inkişaf yolu və bu musiqi ilə assosiasiya edilən rok submədəniyyəti, həm sovet, həm də müstəqillik dövründə Azərbaycanda bayker submədəniyyəti müzakirə edilib. Məqalənin yazılması zamanı sovet dövründə dərc edilən bir neçə samizdat jurnala, Azərbaycan mətbuatında və xəbər portallarında dərc edilən məqalə və müsahibələrə, bir neçə rəsmi sayta, mənə qısa müsahibə verən bir neçə şəxsin fikirlərinə, həmçinin öz müşahidələrimə və apardığım qeydlərə istinad etmişəm.\nSovet Azərbaycanında rok\nRok musiqisi Azərbaycanda 1960-cı illərin ikinci yarısında yaransa da, həm musiqi janrının özü, həm də onun əsasında formalaşan rok submədəniyyətinin kütləviləşməsi və dolğun şəkildə inkişafı 1980-ci illərin ortalarından, Perestroyka və Qlasnost dövründə senzuranın qismən aradan qalxması nəticəsində başlayıb. 1960-cı illərində SSRİ-nin tərkibində olan bütün respublikalarda, o cümlədən Azərbaycanda bu musiqi janrı Qərbi Avropa və Amerika rokunun (The Rolling Stones, Deep Purple, Led Zeppelin və s.), xüsusilə də Bitlomaniya dalğasının təsiri nəticəsində yaranmışdı. Həmin dövrdə Moskva, Leninqrad (indiki Sankt-Peterburq), Sverdlovsk kimi şəhərlərdən savayı, SSRİ ölkələrinin hər birinin paytaxtında da fəaliyyət göstərən Melodiya adlı musiqi mağazalarında üzərində adının qeyd olunmaması şərtilə Bitlz qrupunun vallarının və lent yazılarının satışına icazə verildiyindən, bu qrup ittifaq ölkələrinin musiqiçiləri arasında daha çox populyar idi. Sovet musiqiçiləri vallarını əldə edə bilmədikləri digər əcnəbi rok qruplarını gizli şəkildə Amerikanın səsi, Azadlıq kimi radiolardan dinləyərək tanıyırdılar.\nRok musiqisinin sovet mədəniyyətinin bir parçasına çevrilməsi komsomol orqanlarının dəstəyi ilə musiqiçilərin vokal instrumental ansambl (VİA) olaraq birləşərək Qərb rokçularının təqlidi şəklində fəaliyyət göstərmələri təşəbbüsü nəticəsində baş tutmuşdu. Bakı komsomol təşkilatında proqressiv insanlar olduğundan, sovet mədəniyyətinə yad sayılan, Qərb kökənli musiqi janrlarını ifa edən ansamblların fəaliyyətinə şərait yaradır, istedadlı kollektivləri məşq yerləri ilə təmin edir, konsertlərdə iştirak etmələrinə köməklik göstərirdilər. Xarici rok qruplarından təsirlənən yeniyetmə və gənclər təhsil aldıqları məktəb və universitetlərdə, həmçinin mədəniyyət evlərində müxtəlif qruplar yaradıb, geyim tərzi, saç stili, davranış kodeksləri və ifalarında onları yamsılayırdılar. Azərbaycanın ilk rok VİA-ları əsasən orta məktəblərdə və ali təhsil müəssisələrinin nəzdində özfəaliyyət şəklində formalaşırdı. Məsələn, 1960-cı illərdə yaranan Eksperiment OK qrupu 20 saylı məktəbin yuxarı sinif şagirdləri, bəstəkar Rafiq Babayevin yaratdığı Eskulap qrupu Tibb İnstitutu, Üç alov qrupu indiki ADNSU, Xürrəmilər qrupu Xalq Təsərrüfatı İnstitutunun (indiki Azərbaycan Dövlət İqtisad Universiteti) tələbələrindən təşkil edilmişdi.\nSSRİ partiya orqanları Qərb mədəniyyətini, xüsusilə də Bitlomaniyanı özündə əks etdirən rok musiqisinin ölkə gəncləri arasında yayılmasını heç də xoş qarşılamırdılar. Məsələn, Musiqili həyat (Музыкальная Жизнь) jurnalının 1964-cü ildə nəşr olunan 2-ci sayında bu barədə belə yazılmışdı: “Qərb gənclərinin beyinlərini zəhərləmək, onları ciddi ictimai vəzifələrdən yayındırmaq üçün istifadə edilən çoxsaylı vasitələrdən biri də Bitlz qrupudur.”\n1960-cı illərdə ABŞ və Qərbi Avropada multimədəni partlayışın yaratdığı dalğa dünyanın bir sıra qapalı ölkələrinin hüdudlarını da aşa bilmişdi. Qərbi Avropa və ABŞ-da bir-birinin ardınca yaranan əksmədəniyyət nümunələri (hippi, pank, skinhed), hərəkatlar (feminizm, qlobalizm, Qara pantera, rastafariçilik), moda sənayesində, kino və ədəbiyyatda yaranan yeni dalğaların əks-sədası SSRİ-yə də gəlib çatırdı. Bu multimədəni dalğanın bir parçası da rok musiqisi. Sovet hakimiyyəti yeniyetmə və gənclər arasında sürətlə populyarlaşan və sevilən Qərb kökənli bu musiqiyə olan kütləvi meylin qarşısını ala bilmirdi.\nBunun qarşısını qismən almaq və gəncləri sovet senzurasından keçən, yerli musiqinin çərçivələrində saxlamaq üçün yaranan rok qruplarına müəyyən məhdudiyyətlər tətbiq edilirdi. Bununla da bir növ SSRİ-yə xas olan, lokal səciyyə daşıyan, estrada üslubuna yaxın sayılan rok tərzi yaradılırdı və sovet hakimiyyəti gəncləri rokdan ayırmadan onları bu yolla sovet musiqisinin abu-havasında saxlamaq istəyirdi. SSRİ-nin ilk rok kollektivlərini rok qrupu adlandırmaq qadağan edilmişdi, elə buna görə də onlar VİA kimi təqdim edilirdilər. VİA-ların repertuarını SSRİ-də o dönəmlərdə məşhur olan bard (бардовская музыка), şəhər romansı (городской романс) və estrada janrlarının, həmçinin xalq mahnılarının qarışığından ibarət musiqilər təşkil edirdi. Çünki SSRİ-də rok musiqisi çürüyən Qərb mədəniyyətinin məhsulu elan edilmişdi, yerli VIA-ların fəaliyyətinə isə ən azı deklarativ olaraq ideoloji çərçivədə icazə verilirdi. 1960-1970-ci illərdə Eksperiment OK ansamblının pianoçusu olmuş bəstəkar Eldar Mansurovun mətbuatda dərc olunan xatirələrində bununla bağlı belə fikirlər yer alır: “İdeoloji təşkilatların diqqətini yayındırmaq üçün rok musiqisi festivalları Fəhlə sinfinin mahnıları festivalı adı altında keçirilirdi. Ya da həmin təşkilatlardan kimsə məşq vaxtı mahnıları eşidib, etirazlarını bildirəndə musiqiçilər deyirdilər ki, bu, ingilis şaxtaçılarının şaxta sahiblərinə etiraz nəğməsidir. Partiya fəalları belə azdırmalara çox həvəslə inanırdılar.”\nSovet VİA-ların Qərb rok qruplarından fərqi ondan ibarət idi ki, birincilər daim senzura təzyiqi altında idilər və yaradıcılıqlarında Kommunist Partiyasının rəsmi ideologiyasının çalarları əks olunmalı, ansambllar bu ideologiyanın qoyduğu çərçivələrdə fəaliyyət göstərməli idilər. Buna görə də rok VİA-nın kütləvi iştirak etdikləri konsert və digər musiqi-əyləncə tədbirlərinə partiya orqanlarının ciddi nəzarəti mövcud idi. Rok ansambllarının iştirak etdikləri festival və müsabiqələr də partiya orqanlarının nəzarəti altında təşkil edilirdi.\nArtyomiy Troitskiy SSRİ-də rok musiqisi adlı antologiyasında yazıb ki, rok Bakıya 1960-cı illərin ortalarında gəldi. Buna təkan verən əsas amil şəhərin komsomol rəhbərliyinin həm aktivliyi, həm də Sovetin sərtliyi və qadağaları ilə müqayisədə Qərbdən gələn sənət növlərinə daha loyal münasibət göstərməsi idi. Buna görə 10 ildən artıq müddətdə rok ansamblların iştirakı ilə müxtəlif festival və müsabiqələr keçirilirdi. Bu festivalların, konsertlərin adları bəzən sırf şərti ad daşıyırdı və rok ifadəsi işlənmirdi. “Birinci mərhələnin əsas aparıcı ansamblları (70-ci illərin əvvəllərinə qədər) daha çox yumşaq rok və r&b [ritm və blyuz] ifa edən Eskulap, Xürrəmilər, Ekspress-118, Pəzəvəng, Üvet qrupları idi. Bakının ən qabaqcıl rok qrupu isə heç şübhəsiz, ilk dəfə mis nəfəs alətlərindən istifadə edən Rəng qrupu sayılırdı.”\n1969-ci ildə Üç alov qrupunun SSRİ Dövlət Televiziyasında efirə gedən Alo, biz istedadlar axtarırıq (Ало, мы ищем таланты) tele-müsabiqəsində Azərbaycan SSR-i təmsil etməsi Azərbaycan rokunun ilk dəfə respublika hüdudlarından kənara çıxması hadisəsi sayılır. Bu, Azərbaycan SSR-i həmin proqramda təmsil edən ilk və yeganə rok qrupu idi. Qrupun solo gitaraçısı və vokal ifaçısı Çingiz Ədibin mətbuata açıqladığı xatirələrində qeyd olunub ki, birinci yerin heç kimə verilmədiyi həmin tele-müsabiqədə Üç alov ikinci yerə layiq görülmüşdü. Buna görə də qrup birinci hesab edilirdi.\nAzərbaycan SSR komsomolu rəhbərliyinin aktivliyi nəticəsində Bakıda şərti olaraq ideoloji xarakter daşıyan, məğzinə görə isə gənclərin əsl musiqi baxışını əks edən müxtəlif festival və müsabiqələr keçirilirdi. Bunlardan biri – 1969-cu ildə Əl Oyunları Sarayında (indiki Bakı İdman Sarayı) keçirilən Qızıl payız (Гызыл пајыз-69) festivalı Azərbaycan roku üçün ilk əlamətdar hadisələrdən biri sayılır. Bir həftə davam edən və üç mərhələdən ibarət olan bu festivalda Estrada-69 adı altında estrada, Muğam-69 adı altında muğam və xalq mahnıları, Caz-69 adı altında caz musiqisi ifa edilirdi. Bu festivalda rok janrı üçün xüsusi gün ayrılmamışdı. Məsələ burasındadır ki, rok musiqisi ifa edən ansambllar estrada üçün ayrılan günlərdə çıxış etmişdilər. Bu da elə rok musiqisinin ön plana çıxarılmamasının göstəricilərindən biri idi. Bu festivalda Ekspress-118, 3+2, Rəng, Məşəl, Ritm və başqa rok ansamblları iştirak etmişdilər.\n1970-ci illərin ikinci yarısına qədər əksəriyyətinin öz üslubu olmayan SSRİ-nin ilk VİA-ları Qərb rokunu imitasiya edirdilər. VİA-ların repertuarlarını isə əsasən o dövrün populyar olan xarici rok nümunələrinin kaver versiyaları təşkil edirdi. Hikmət Hacızadə mənə verdiyi qısa müsahibə zamanı bildirmişdi ki, Azərbaycan rok VİA-ları yalnız 1970-ci illərin ikinci yarısından başlayaraq Qərb musiqisinin təsirindən çıxıb, öz tərzlərini formalaşdırmağa başladılar. Bu ansambllar öz repertuarlarını caz-blyuz janrları, xalq və bəstəkar mahnıları üzərində yaradırdılar. 1970-ci illərdə etnik elementlər olmaq şərtilə caz-rok subjanrı da yaranıb inkişaf edirdi. Həmçinin, Azərbaycan xalq mahnıları da rok tərzində həmin qruplar tərəfindən ifa edilirdi. Hacızadə qeyd etmişdi ki, həmin dövrdən başlayaraq Azərbaycan rok submədəniyyəti üçün spesifik sayılan musiqi parçalarının qeyri-rəsmi yollarla, həvəskar səsyazma vasitələri ilə lentə köçürülməsi nəticəsində maqnitizdatlar (həvəskar şəkildə maqnitofonlara yazılan mahnılar) işıq üzü görürdü. Bundan başqa, həmin illərdə SSRİ rokunda kvartirnik adlanan bir fenomen də mövcud idi. Sovet senzurasından keçməyən mahnıları rəsmi yerlərdə ifa etməyə icazə verilmədiyindən rokçular ev şəraitində – mənzillərdə, yaxud digər kiçik obyektlərdə azsaylı dinləyiciləri üçün həmin mahnıları akustik versiyada ifa edərək bir növ mini konsert verirdilər. Bu cür tədbirlər mənzillərdə keçirildiyindən, rus dilində mənzil (квартира) sözündən kvartirnik (квартирник) ifadəsi yaranmışdı. Bu cür kiçik çevrədəki konsertlər SSRİ üçün yeni sayılan musiqi janrının dinləyiciləri ilə ifaçılar arsında sıx kommunikasiyanın yaranmasına səbəb olurdu. Musiqiçilər öz auditoriyasını daha yaxından tanıyır, dinləyicilər isə qeyri-ənənəvi musiqilər ifa edən, fərqli tərzli musiqiçilərlə daha yaxından ünsiyyətə girirdilər. Bakıda 1980-ci və 1990-cı illərdə andeqraundda fəaliyyət göstərən Monj üsulu (Метод Монжа) qrupunu kvartirnik rok qrupuna misal göstərmək olar. Hacızadə özü 1972-ci ildə BDU-nun Fizika fakültəsi tələbələrinin yaratdıqları rok ansamblında gitaraçı kimi fəaliyyət göstərirdi. O, ansamblın caz-rok üslubunda işləyən sonuncu rokçu nəsli olduğunu, sonra yaranan ansamblların caz-rok janrına müraciət etmədiklərini, daha çox tələbat olan disko mahnılara üstünlük verdiklərini demişdi.\nKvartirnik rok musiqiçilərlə ən sıx təmasda olan zümrələrdən biri Bakı hippiləri idi. Cəmiyyət tərəfindən o qədər də müsbət qarşılanmayan, eyni zamanda qaradinməz zümrə sayılan hippilər fərqli zövqlü, qeyri-ənənəvi tərzdə musiqilərə meylli olan bu cür musiqiçilərlə həvəslə kommunikasiya qura bilirdilər. Rokçuların həyat və geyim tərzindən çox şeyi əxz edən və Qərb hippiləri ilə paralel olaraq rokçuları da təqlid edən Bakı hippilərini kvartirnik rokçuların dar çevrədə təşkil etdikləri musiqili məclislərdə tez-tez görmək olardı. Bakı hippiləri özlərini bu cür məclislərdə rahat və daha təhlükəsiz hiss edirdilər.\nTroitskiy Azərbaycanda 1970-cı illərdə fəaliyyət göstərən rok qrupları haqqında belə yazır: “1970-сi illərin əvvəllərində öz tərzini axtaran, müxtəlif musiqi istiqamətlərində eksperimentlər edən kollektivlər meydana çıxdı. Cahangir Qarayevin rəhbərliyi ilə Chicago and Blood, Sweat & Tears tərzində işləyən Cürbəcür və Brevis qrupları yarandı. Azərbaycanın 70-ci illərdəki rok qrupları arasında xüsusi çəkisi olan qruplar Eksperiment OK və Aşıqlar qrupları idi. Sonuncu orqanik olaraq tar, ud, kamança kimi milli musiqi alətlərindən istifadə edirdi.”\nAzərbaycanda yalnız rok ansambllarının iştirak etdiyi ilk rok-festival 1970-ci ildə təşkil olunmuşdu. Bu festivalda birinci yeri universitetin Şimşək qrupu tutmuşdu, Eskulap və Eksperiment OK qrupları isə 2-ci yeri bölüşmüşdülər. Xürrəmilər qrupunun solo gitaraçısı Rafiq Rəsulovun bu festivalla bağlı mətbuatda dərc olunan xatirələri belədir: “Həmin vaxtlar Bakıda rok musiqisinə çox böyük maraq var idi. Bizim ansambl 1970-ci ildə Azərbaycan Dövlət Universitetinin [hazırkı Bakı Dövlət Universiteti] 51 illiyi münasibətilə təşkil olunan rok festivalında yenilik etmək istəyirdi. Ona görə də The Rolling Stones qrupuna bənzəmək üçün festivala ayaqyalın, cins şalvar və başımızda uzun saç pariklə çıxdıq. Bu, tamaşaçılarda böyük maraq yaratdı.”\nQızıl payız festivalları 1970-ci illərin ilk illərində bir neçə dəfə də keçirilmişdi və rok ansamblları bu festivalların hər birində iştirak etmişdilər. 1974-cü ildə bu festival ideoloji zərər vurduğu və Qərb dəyərlərinin propaqandasını apardığı iddiası ilə bir müddət qadağan edildi.\nSSRİ-də rok musiqisinin lokomotivi, trendləri müəyyən edən Rusiya (RSFSR) rok qrupları sayılırdı. RSFSR-in rok qrupları bir növ SSRİ rokunun mərkəzində dayanırdılar. Moskva, Leninqrad, Sverdlovsk kimi şəhərlərdə təşkil edilən festivallar daha kütləvi, daha nüfuzlu olduğundan, digər 14 respublikanın qrupları bu festivallarda iştirak etməyə, Rusiya qrupları ilə əlaqələr qrumağa can atırdılar. Digər respublikalar RSFSR rok qruplarını respublikalarında keçirilən tədbirlərə dəvət edirdilər. Məsələn, 1987-ci ildə Cəngi qeyri-formal birliyinin Bakıda eyni adlı kinokonsert zalında təşkil etdiyi konsertdə Rusiyanın əfsanəvi rok qrupu Akvarium iştirak etmişdi.\nÜmumilikdə SSRİ-də digər Qərb kökənli sənət nümunələri kimi rok da yalnız 1980-ci illərdəki yumşalmalara və senzuranın zəifləməsinə görə inkişaf və kütləvi populyarlıq qazanmağa başladı. SSRİ-nin məşhur rok qrupları artıq rəsmi albomlar buraxmağa və öz tərzlərini formalaşdırmağa başladılar. Həmçinin, SSRİ roku üçün bütöv infrastruktur, özfəaliyyət səviyyəsində səsyazma studiyaları, rok musiqisi ilə bağlı samizdat nəşrləri yarandı. Azərbaycan rok tarixində ilk samizdat rok jurnalı jurnalist Vahid Mustafayevin 1989-cu ildə buraxdığı RokOko adlı jurnal idi. Həmin ilin mart ayında jurnalın ilk nömrəsi nəşr edilmişdi. Bir neçə səhifədən ibarət müstəqil jurnalda xarici, sovet və yerli rok-n-rol haqqında məqalələr dərc edilmişdi. Həm gənc rokçular, həm də rok dinləyiciləri üçün stimul rolu oynayan bu jurnalın təşkilatçılığı ilə 1991-ci ildə Yaşıl Teatrda eyni adlı (RokOko) rok festivalı da keçirilmişdi. Qeyd etmək lazımdır ki, 1987-ci ildə yaranan və 1991-ci ildə SıRok 4 [СиРок 4] festivalının laureatı olan Charley ATL rok qrupunun üzvü olan Mustafayev (saksafonda ifa edirdi) rok musiqi parçalarına çəkilən ilk kliplərin rejissoru olub. O, 1991-ci ildə əfsanəvi Yuxu qrupunun Xəzərin sahilində, 1993-cü ildə isə Charley ATL qrupunun Körpə adlı mahnılarına klip çəkib. Hər iki klipin televiziyada nümayişi 1993-cü ildə elə Mustafayevin özünün təsis etdiyi ANS televiziya kanalında olmuşdu.\nSSRİ rok tarixində ilk rəsmi rok festivallarından biri 1980-ci ildə Tbilisi şəhərində keçirilib. 9 gün davam edən (8-16 mart) bu festival Yaz ritmləri. Tbilisi-80 adlanırdı. Gürcüstan KP MK-nin birinci katibi Eduard Şevardnadzenin də şəxsən təşkilatçılarından biri olduğu bu festivalda Estoniya SSR-dən 1, Latviya SSR-dən 1, Türkmənistan SSR-dən 1, Gürcüstan SSR-dən 3, RSFSR-dən isə 12 qrup olmaqla, ümumilikdə 18 rok qrupu iştirak etmişdi. Növbəti, 1981-ci ildə Melodiya səsyazma studiyası tərəfindən həmin festivalda çıxış edən qrupların ifa etdiyi parçalardan ibarət qramplastinka (qrammofon plastinkası) buraxılmışdı. 1980-ci illərdə ard-arda SSRİ-nin müxtəlif ölkələrində rok festivalları keçirilirdi. 1985-ci ildən 1989-cu ilə qədər Litvada hər il keçirilən Lituanika festivalı SSRİ-nin ən mötəbər festivallarından sayılırdı.\n1987-ci ildə Bakı şəhər Komsomol Komitəsinin nəzdində Şəhər Gənclər Müasir Musiqi Mərkəzinin yaradılması ilə Bakıda da ardıcıl olaraq həm rok festivalları, həm də rok konsertləri keçirilməyə başlamışdı. Bu mərkəzin nəzdində Rok Klubu da yaradılmışdı. Caz tənqidçisi və jurnalist Azər Cavad Əliyevin təşkilatçılığı ilə Bakıda Yaşıl Teatrda iki il ardıcıl olaraq – 1988-ci ildə 17 qrupun iştirakı ilə Rok-Panorama 88, 1989-cu ilin aprel ayında isə 28 qrupun iştirakı ilə Rok-Panorama 89 adlı festivallar təşkil edilmişdi. Azərbaycanda ilk dəfə metal janrının ifa olunduğu rok festivalı məhz Rok-Panorama 89 olmuşdu. Qrimsiz, Gözəllik İnstitutu, Minarə, Şüur, Aerolit, Komendant saatı, İz, Charley ATL və s. rok qrupları bu festivalın iştirakçıları idilər. Moskvada 1988-ci ilin iyulunda rok musiqisinə aid nəşr edilən RİO adlı samizdat jurnalının 7-ci sayında, Baku adlanan bölmədə Rok-Panorama 88 festivalı haqqında belə yazılıb: “23.05.88 tarixində Şəhər Gənclər Müasir Musiqi Mərkəzinin təşkilatçılığı ilə keçirilən Rok-Panorama Bakı-88 festivalı barədə bizə yalnız indi məlumat çatıb. İştirakçılar – Qrimsiz, Etiket, Neysan, Faust (eks Stayer), Ozan, Talisman qrupları, Y. Koqan, V. Rəhimov. Qonaq – Nikolay Kopernik (Moskva).”\n1980-ci illərin ikinci yarısında, bütün SSRİ-də rok musiqisinin kütləviləşdiyi vaxtlarda, Azərbaycan rokunun mərkəzi təkcə Bakı deyil, Sumqayıt şəhəri də hesab edilməyə başladı. SSRİ rokunun lokomotivi sayılan RSFSR-də rokun mərkəzi Sankt-Peterburq və Sverdlovsk şəhərləri olduğu kimi, Azərbaycan SSR-də də Bakı və Sumqayıt şəhərləri idi. Sovet dövründə Sumqayıtda Miraj, Debüt, Qrimsiz, Vaqabond və s. qruplar yaranmışdı. 1980-ci illərdə Sumqayıtda demək olar ki, hər Mədəniyyət evində VİA-lar fəaliyyət göstəriridi. Əlbəttə, proqramın birinci hissəsində bu ansambllar məcburən sovet ölkəsində yaşamaq necə də xoşdur motivli mahnılar ifa etməli olsalar da, ikinci proqram həmin ansambllara məxsus idi və həmin proqramda əsasən rok musiqiləri ifa olunurdu. 1988-ci ildə Sumqayıtda yaranan əfsanəvi Yuxu qrupunun zərb ifaçısı Çingiz Eyvazovun bildirdiyinə görə, Sumqayıtda rokun inkişaf etməsini onun sənaye şəhəri olması ilə bağlayanlar var. Belə ki, çoxsaylı zavodları olan şəhər ağır musiqi ilə assosiasiya edilir. İndustrial ritm bol elektrik və internasional səslənmə tələb edir ki, bu da Sumqayıtın bir şəhər kimi əsas xüsusiyyətlərinə uyğundur. Lakin Eyvazovun fikrincə, Azərbaycan rok musiqisində Sumqayıtın Bakı qədər dominant mövqedə olması elə Yuxu qrupunun fəaliyyəti ilə əlaqədar olub. “Mənə elə gəlir ki, elə Yuxu qrupundan sonra Sumqayıt rok şəhəri sayılmağa başladı. Mən özümüzə qədər Sumqayıtın rokun vətəni hesab edildiyini eşitməmişdim. Bir çoxları bizim haqqımızda ‘bunlar ki, Sumqayıt uşaqlarıdır’ deyirdi.”\nSovet dövründə bir neçə qrup xarici ölkələrdə təşkil olunan festival və konsertlərdə iştirak etmişdilər. Məsələn, Ozan qrupu (1981-ci ildə yaranıb) SSRİ-nin müxtəlif respublikalarından olan gənclərdən ibarət nümayəndə heyəti tərkibində Mərkəzi-Qərbi Afrikanın bir sıra ölkələrində, Aşıqlar qrupu (1973-cü ildə yaranıb) Monqolustan, Əfqanıstanda konsert tədbirlərində, 1990-cı ildə isə Dərviş qrupu Almaniyanın Mayns şəhərində keçirilən Mayns rok festivalında iştirak ediblər. Yuxu qrupu isə yuxarıda adları çəkilən qruplar kimi qısamüddətli deyil, bir neçə il (1991-1994) Türkiyədə fəaliyyət göstərib.\n1969-cu illərdə Qızıl payız Azərbaycan roku üçün böyük meydan rolu oynadığı kimi, 20 ildən sonra, 1989-cu ildə təşkil edilən növbəti Qızıl payız da bir sıra rok qrupları üçün nəfəslik rolunu oynamışdı. 1969-cu ildəkindən fərqli olaraq, 1989-cu ildə müsabiqə caz, rok və pop musiqiləri olmaqla, 3 janr üzrə keçirilirdi. Yuxu, Minarə, Dərviş kimi rok qrupları Qızıl Payız 89-da iştirak etmişdilər. Minarə rok qrupu digər 17 qrupla birgə Rok-Panorama-88 və Rok-Panorama-89 rok festivallarında da iştirak edib. Qızıl Payız 89-dan sonra Yuxu qrupunun mahnılarından biri Almaniyanın Bakı ilə qardaş şəhəri olan Maynsa göndərilmişdi. Növbəti il Mayns-Rok 90 yığma diskində Yuxu qrupunun Ana adlı mahnısı yer almışdı. Qrup üzvləri bu plastinkanın varlığından mətbuat vasitəsilə xəbər tutmuşdular. Maraqlı məqam bundan ibarətdir ki, qrupun adı diskdə kiril əlifbasında ЮХУ şəklində yazılmışdı. Almanlar isə bu adın riyaziyyatla bağlı olduğunu hesab edərək 10, iks, iqrek olduğunu düşünmüşdülər. Bundan sonra Yuxu qrupunu bəzən 10XY də adlandırırdılar.\nTroitskiy Azərbaycanda 1980-cı illərdə fəaliyyət göstərən rok qrupları haqqında yazır: “uzun müddət ali məktəblərdəki özfəaliyyət qruplarının yeganə fəal təmsilçisi Ozan qrupu olub. Qrup uğurla öz musiqisini ifa edir, hard rokdan elektrobreykə qədər bütün mərhələlərdən keçib. 80-ci illərin əvvəllərində digər peşəkar qruplar da rok ifa edirdilər. Daha çox marağa səbəb olan qrup Qaya qrupunun nəzdində yaradılan Talisman qrupu idi. Rəfael Axundovun rəhbərliyi ilə Günel soft-rok qrupunun da bir neçə uğurlu konserti olmuşdu. Bir müddətdən sonra bu qrup Aksiya qrupuna transfer edildi.”\n1980-ci illərin ortalarından başlayaraq Qorbaçovun Qlasnost və Perestroyka siyasi xəttinin SSRİ-yə gətirdiyi demokratik ab-hava, yumşalmalar, senzuranın qismən aradan qaldırılması həm də alternativ mədəniyyət nümunələrinin inkişaf etməsi üçün əlverişli şərait yaradırdı. Bu şərait rok musiqisinin, rok submədəniyyətinin dirçəlməsi üçün də böyük rol oynadı. Azərbaycan rokçuları təqlidçilikdən çıxaraq tam müstəqil şəkildə öz tərzlərini formalaşdırır, müxtəlif eksperimentlər edirdilər. Bu dövrdə Bakıda ardıcıl olaraq rok konsertləri və festivallar təşkil edilir, rokun müxtəlif subjanrları, hətta spesifik janrı olan metal da yaranırdı. Xüsusilə 1987, 1988 və 1989-cu illərdə yeni rok qrupları (Lucky Strike, Krizis, Qara şəhər, Monj üsulu, Albert (АлЬЬберт) və s.) ortaya çıxırdı. Qara şəhər qrupu Azərbaycanda ilk dəfə metal janra müraciət edən rok qruplarından biri idi. Qeyd etmək lazımdır ki, metal janrı Qərbdə 1970-ci illərdə böyük populyarlıq qazanmasına rəğmən SSRİ-yə gecikmə ilə gəlib çatmışdı ki, bunun da səbəbi sərt senzuranın mövcudluğu idi.\nBu dövrdə rok qrupları ilə işləyən prodüserlər, qrupların PR, reklam işləri ilə məşğul olan şəxslər də meydana çıxırdı. Bu isə Azərbaycan rok submədəniyyətinin formalaşmasında böyük rol oynadı. Azərbaycanın müxtəlif qrupları SSRİ-nin başqa respublikalarına aparılır, Moskva, Leninqrad, Sverdlovsk kimi şəhərlərin qrupları isə Bakıda təşkil edilən konsert və festivallara gətirilirdi. Azərbaycanda ilk rok promouterlərdən biri 1980-ci illərdə rok hərəkatının inkişafında böyük rolu olan Nazim Səmədov idi. O, Qara şəhər, Krizis, Komendant saatı kimi qruplarla işləyib, bu qruplarla demək olar ki, bütün SSRİ məkanını gəzmişdi. Səmədov Bakıda bir neçə rok konserti təşkil etmişdi. 1987-1993-cü illərdə fəaliyyət göstərən Krizis qrupunun üzvü Valeriy Kutyumov onun haqqında bunları deyib: “Nazim istənilən inzibatçını ələ almağı bacarırdı. O, kabinetlərə sanki ən azı Elton Con kimi ulduzla işləyən prodüser kimi daxil olurdu. Mən bu cür insanın bizə lazım olduğunu anlayırdım.”\n1950-ci illərin ortalarında ABŞ-da, 1980-ci illərin ortalarında isə SSRİ-də yaranan bayker submədəniyyətinin Azərbaycanda formalaşması prosesi 1990-cı illərin sonlarına təsadüf edir. İnkişafı 2000-ci illərin sonlarından etibarən başlasa da, Azərbaycanda bu submədəniyyət hələ də dar çevrələrdə, əsasən azlıq qrupları arasında daha çox populyardır. Bütün dünyada olduğu kimi, Azərbaycanda da adi motosikletçilərdən fərqli olaraq, bayk (motosiklet) bu submədəniyyət daşıyıcılarının həyat tərzinin bir hissəsini təşkil edir.\n1950-1960-cı illərdə Sovet Azərbaycanında moto-idman növləri mövcud idi, təkcə Bakıda deyil, Sumqayıtda, Gəncədə də xeyli sayda peşəkar motokrosçular, motobolçular vardı. Sovet Azərbaycanında kifayət qədər nüfuz qazanan moto-idmançılardan ibarət komandalar həm SSRİ-də keçirilən ümumittifaq yarışlarında, həm də ölkə xaricində layiqincə çıxış edir, müxtəlif çempionatlarda mükafatlar qazanırdılar. Məsələn, motobol üzrə SSRİ çempionatlarında Azərbaycanı Xəzri (Норд) komandası təmsil edirdi. Həmin illərdə bu komanda bir neçə dəfə yaxşı nəticələr əldə edə bilmişdi. Belə ki, Xəzri 1968-ci ildə keçirilən çempionatda 3-cü, 1974-cü və 1977-ci illərdə 5-ci yeri tutmuşdu. 1981-ci ildə isə Azərbaycan idmançıları SSRİ kuboku yarışlarının qalibi olmuşdu.\n1970-ci illərə qədər şəxsi nəqliyyat vasitəsi kimi motosikletlərdən nadir hallarda istifadə edilirdi. Yol polislərinin yedəkli, üçtəkərli, xidməti və idmançılara məxsus motosikletlərindən savayı çox az sayda adi vətəndaş motosiklet sürürdü. Bu nəqliyyat vasitəsinə həvəsin artması, onlardan istifadə hallarının çoxalması 1970-ci illərdə başlayıb. Həmin illərdə əsasən Ural, İJ, Dnepr, M-72 və s. markalı sovet istehsalı olan motosikletlərdən istifadə edilirdi. Daha dəbli və elit motosiklet markası isə Çexoslovakiyada istehsal olunan Yava (Ява / Jawa) markalı motosikletlər sayılırdı. SSRİ-də gənc motosikletçilər bu modelə üstünlük versələr də, qiymətin nisbətən baha olması səbəbindən Yava bir çox motosiklet həvəskarları üçün əlçatmaz idi. Lakin Yava motosikletlərinin ən böyük idxalçısı SSRİ olduğundan, ölkənin demək olar ki, bütün respublikalarında, o cümlədən də Azərbaycanda bu motosikletlərin xeyli sayda istifadəçisi vardı. 1971-ci ildən 1980-ci illərə qədər SSRİ-də və Çexoslovakiyada bu motosikletlərin sahibləri arasında mütəmadi olaraq Yava dostlarının görüşləri (Слёты друзей Явы) adlı tədbirlər keçirilirdi. Hətta belə görüşlərdən biri 1980-ci ildə Bakıda baş tutmuşdu. Yava markasına malik olan azərbaycanlı motosikletçilər dəfələrlə həm SSRİ-nin, həm də Çexoslovakiyanın müxtəlif şəhərlərində təşkil edilən motofestivallarda iştirak edirdilər.\n1980-ci illərdə həm adi motosiklet həvəskarlarının, həm də peşəkar moto-idmançıların vaxtlarının çox hissəsini keçirdikəri məkan bir vaxtlar Azərbaycan müxalifətinin mitinq ünvanı olan, hazırda isə yerində Bakı Beynəlxaq Avtovağzalının yerləşdiyi, Biləcəri qəsəbəsindəki Motodrom sayılırdı. Motodromda idmançılar məşq edir, öz motosikletlərini sınaqdan keçirir, eyni zamanda orada kiçik yarışlar təşkil edilirdi. 1990-cı illərdə adətən müəyyən tarixi günlərdə, əsasən də Gənclər Günündə Motodromda toplaşan motosikletçilər oradan yürüşə çıxaraq əvvəlcə Velotrekə gəlir, burada isə velosipedçilərə qoşularaq dəstə halında şəhərdə bir neçə dövrə vururdular. Əvvəlki onilliklərdə olduğu kimi, Bu dövrdə də motosiklet həvəskarları daha çox sovet istehsalı olan markalardan istifadə edirdilər. Yaponiya və Qərbi Avropa ölkələrində istehsal edilən motosikletlər həm baha olduğu, həm də SSRİ məkanına çətinliklə gətirildiyi üçün nadirən görünürdü. SSRİ Yaponiyadan sonra istehsal edilən motosiklet sayına görə dünyada ikinci yer tuturdu və kifayət qədər keyfiyyətli motosikletlər istehsal edirdi.\nAzərbaycanda hazırda moto-idman yarışları Motosiklet İdmanı Federasiyası tərəfindən həyata keçirilir. 2002-ci ildə təsis edilən bu federasiya 2007-ci ildə Bakıda moto şou və motobol oyunu 2008-ci ildə isə Sumqayıt şəhərində 11 idmançının iştirakı ilə motosiklet yürüşü üzrə açıq şəhər çempionatı keçirib. Ümumilikdə SSRİ-nin ilk rəsmi bayker klubu – Gecə qurdları 1989-cu il, 31 mayda Moskva şəhərində yaranmışdı. SSRİ dağıldıqdan sonra isə Gecə qurdları artıq Rusiyanın bayker klubu kimi 1992-ci ildə beynəlxalq Bayk Hərəkatına üzv olmuşdu. 2018-ci ildə Gecə qurdları klubunun üzvləri motoyürüş zamanı Azərbaycana da gəlmişdilər.\nAzərbaycanda bayker submədəniyyətinin formalaşması yalnız 1990-cı illərin sonlarında ilk moto klubun yaranması ilə başladığı üçün müvafiq submədəni terminlər də elə həmin illərdə yaranmağa başlayıb. Azərbaycan müstəqillik qazandıqdan bir neçə il sonra müxtəlif dilerlər ölkəyə Yaponiya brend markalarından olan bayklar gətirməyə başladılar. Dilerlər baykerlərə xas olan müxtəlif tipli geyimlər, aksessuarlar və s. də satırdılar. Bunlar isə gənclər arasında bayklara olan həvəsi artırırdı. Azərbaycanda rəsmi brend mağazalarının açılması isə 2000 və 2010-cu illərə təsadüf edir. Belə ki, 2007-ci ildə Bakı şəhərində Yamaha, 2010-cu ildə Suziki, 2011-ci ildə isə Kawasaki və Harley Davidson rəsmi brend moto salonları açıldı. Bu moto salonların açılması da submədəniyyətin həm daha geniş çevrəyə yayılmasında, həm də moto klubların sayının artmasında mühüm rol oynayırdı.\nAzərbaycanda ilk bayker klubu 1999-cu ilin sentyabrında 11 gənc bayker tərəfində yaradılıb. Motozavrlar (MOTOSAURS) adlanan bu klubda hər bir baykerin öz kod adı, ləqəbi vardı, məsələn, Bublik, Prokuror, Çinici və s. Klub üzvləri arasında rus mənşəli və rusdilli baykerlər daha çox idi. İlk moto klub üzvlərinin əsas çətinliklərindən biri onların idarə etdikləri, SSRİ və Rusiya istehsalı olan baykların sıradan çıxmış ehtiyat hissələrinin qıt olması ilə bağlı olurdu. Ehtiyat hissələrinin tapılmamasının səbəbi isə həmin dövrdə ölkədə motosikletlərin sayı az olduğundan Rusiyadan Azərbaycana ehtiyat hissələrini idxal etməyin biznesmenlər üçün sərfəli olmaması idi. Lakin 2002-2003-cü illərdən başlayaraq ehtiyat hissələrinin Azərbaycana gətirilməsi prosesi genişlənməyə başladı və artıq baykerlər rahatalıqla onları əldə edə bilirdilər.\nMövcud olduğu illərdə Motozavrlar klubunun üzvlərinin bəzilərinin adları müxtəlif motoxuliqanlıq hadisələrində hallanırdı. Klubun baykerləri tez-tez dəstə şəklində Bakı küçələrində motoyürüşə çıxır, bu zaman onlar qoruyucu şlem taxmır, baykları sənədsiz idarə edir, yol hərəkəti qaydalarını pozurdular. Bu səbəbdən yol polisləri ilə klub üzvləri arasında qalmaqallar baş verirdi. 2002-ci ildə isə Motozavrlar klubunun üzvlərindən birinin, Çinici ləqəbli baykerin polislərlə yaşadığı qalmaqal və həmin baykerin həbs edilməsi ilə bağlı mətbuatda xeyli məlumatlar yazılmışdı. 2008-ci il oktyabrın 4-də Motozavrlar klubu bir neçə başqa yerli motoklubla birgə Şıx çimərliyində Bakı Bike Fest 2008 adlı festival təşkil etmişdi. Bu hadisə klubun ən böyük uğurlarından biri idi. Belə ki, bu, Azərbaycan bayker submədəniyyətinin tarixində ilk bayk festivalı sayılır.\nInsurgents MC adlı moto klub isə 2010-ci ilin fevral ayında yaranıb. Motozavrlar klubu dağıldıqdan sonra onun bəzi üzvləri bu yeni klubda birləşmişdilər. Hazırda da ən aktiv moto klublardan bir olan Insurgents MC Azərbaycanda bayker hərəkatının inkişaf etməsi üçün çox iş görüb, dəfələrlə Azərbaycanı xarici ölkələrdə keçirilən moto festivallarda təmsil edib, həm Bakıda, həm də digər şəhərlərdə bir neçə motoyürüşlərin təşkilatçısı olub. Klub ərsəyə gəldikdən sonra 2008-ci ildən başlayaraq bir neçə il avqust ayının üçüncü şənbə günü Nabranda moto-partilər təşkil edirdi. Rusiya, Gürcüstan və Türkiyədən qonaq gələn baykerlərin iştirakı ilə keçirilən bu partilərdə submədəniyyət tədbirlərinə uyğun rok konserti, bayk yürüşü, bayk və baykerlərlə bağlı müxtəlif müsabiqələr (ən sürətli bayk, ən çirkli bayk, ən xarizmatik bayker və s.) keçirilirdi. 2014-cü ildə Gecə qurdlarının Krımda təşkil etdikləri Qayıdış adlı bayk şouda Insurgents MC-nin da iştirak etməsi böyük qalmaqala səbəb olmuşdu. Krımın yenidən Rusiyaya birləşməsinə həsr olunan həmin bayk şou əslində siyasi məqsəd güdürdü və Krımın Rusiyaya ilhaqını bayram etmək məqsədi daşıyırdı. Azərbaycanlı baykerlərin burada iştirakı onların bir növ Krım mübahisəsində Rusiyaya dəstək ifadə etmələri demək idi. Həmin dövrdə istər Ukrayna, istərsə də Azərbaycan mediasında baykerlərin bu addımı atmaqla Azərbaycan hökumətinin rəsmi siyasətinə zidd hərəkət etdikləri və Ukrayna ictimai rəyinin Azərbaycana qarşı çevrilməsinə səbəb olacaqları bildirilmişdi.\nAzərbaycanda mövcud olan nüfuzlu bayk klublarından biri də H.O.G. (Harley Owners Group) bazası əsasında yaranan Land of Fire klubudur. Yalnız Harley Davidson markalı bayk sahiblərindən ibarət olan bu klub 2015-ci ildə yaranıb. Harley-Davidson baykı və VİN-nömrəsi olan istənilən bayker bu təşkilata üzv ola bilər. Hazırda 15 nəfərdən artıq üzvü olan Land of Fire baykerlər klubunun üzvləri arasında müxtəlif peşə sahibləri – iş adamı, həkim, maliyyəçi, marketoloq, sahibkar və s. var. Klub dəfələrlə xarici ölkələrə motoyürüşlər təşkil edib, müxtəlif Avropa motofestivallarının iştirakçısı olub 2015-ci ildə klub üzvləri Bakıda keçiriləcək Avropa Oyunları ilə bağlı təbliğat aparmaq və həmin ilin 7-10 may tarixində Grimo şəhərinin San-Trope buxtasında Avropa Motofestivalında Azərbaycanı təmsil etmək üçün ümumilikdə 12 ölkənin ərazisində 12 000 kilometr yürüş etmişdilər. Baku HOG Azerbaijan qrupunun direktoru Vahid Mustafayevin təşkilatçılığı ilə də submədəniyyətə xarakterik olan motoyürüşlər və festivallar keçirilib. Bir neçə müxtəlif istiqamətli peşələrlə məşğul olan Mustafayev həm də Azərbaycanın ən fəal baykerlərindən biridir.\nBayker submədəniyyətini digərlərindən fərqləndirən əlamətlərdən biri odur ki, bu submədəniyyətin daşıyıcısı olmaq əlavə maddi xərclər tələb edir. Çünki həvəs, maraqdan savayı bayk, xüsusi geyimlər, aksessuarlar və s. də almaq lazım gəlir. Ona görə də dünyanın hər yerində olduğu kimi, Azərbaycanda da baykerlərin əksəriyyəti maddi cəhətdən imkanlı şəxslərdir.\nBaykerlər üçün xarakterik xüsusiyyətlərdən biri də onların xuliqanlığa meyilli olmasıdır ki, bu, müəyyən dövrlərdə Azərbaycan baykerləri üçün də xarakterik olub. Yuxarıda adı çəkilən Motozavrlar klubunun üzvləri 2000-ci illərin birinci yarısına qədər motoxuliqanlıqda, qayda pozuntusu törətmək və təhlükəsizlik vasitələrindən istifadə etməməkdə ittiham edilirdilər. Bir neçə dəfə klub üzvləri qayda pozuntusu zamanı yol polisinə tabe olmayıblar, hətta onların dəfələrlə polis və vətəndaşlarla da mübahisələri yaranıb. Lakin sonrakı illərdə bu kimi neqativ hallar aradan qalxmağa başladı. 2010-cu illərdə isə əksinə, baykerlər daha sakit, loyal, intizamlı və nəzakətli xarakter və davranışlar nümayiş etdirməyə başladılar, onlar eyni zamanda mənfi stereotipləri qırmaq, bu submədəniyyət daşıyıcılarının mədəni olduqlarını göstərmək üçün daim səy göstərirlər. 2014-2015-ci illərdə müxtəlif media orqanlarında və sosial şəbəkələrdə baykerlər DYP əməkdaşlarının xüsusi və qərəzli şəkildə onlara təzyiq etməsi, bəzi hallarda haqsız olaraq cərimələməsi, hətta onları sürücülük hüququndan məhrum etməsi hallarının baş verməsindən kütləvi halda şikayət edirdilər. Qeyri-rəsmi məlumatlara görə, bu məsələnin bir neçə səbəbi var idi. Versiyalardan biri 2014-cü ildə Bakıda hərəkət edən bir neçə baykerin DİN avtomobil korteci ilə toqquşması hadisəsi ilə, digəri isə baykerlərin prezidentin şəhər kənarındakı iqamətgahı yaxınlığında yüksək sürət və səs-küylə bayk idarə etməsi ilə əlaqələndirilirdi. Daha bir versiya isə 2014-cü ildə Bakı DYP İdarəsinin Patrul Xidməti Alayının rəisi vəzifəsinə yeni təyin edilmiş şəxsin baykerlərə qarşıxüsusi qərəzinə bağlanırdı. Baykerlər təyziqlərə məruz qalmalarının səbəbini daha çox bu üç səbəblə əlaqələndirirdilər. 2015-ci ildə bir qrup bayker bu məsələ ilə bağlı prezident İlham Əliyevə müraciət edərək, DYP əməkdaşlarının fəaliyyətindən şikayətçi olmuşdular.\nAzərbaycanlı baykerlərə uyğun daha bir xüsusiyyət onların qapalı olması, geniş auditoriyaya çıxmağa həvəsli görünməmələridir. KİV-in baykerlərə az diqqət ayırmasından əlavə, onlar özləri də gündəmdə olmağa meylli deyillər. Dünyanın hər yerində olduğu kimi, Azərbaycanda baykerlərin rok musiqisinə isti münasibətləri mövcuddur ki, bu da rokun bir böv bayker submədəniyyətinin simvolik musiqi janrı olduğundan irəli gəlir. Qərb baykerlərində olduğu kimi, Azərbaycan moto klublarında iyerarxiya mövcuddur, moto klublarda rəhbərlik seçilir və istənilən məsələyə ümumi məşvərətdən çıxan nəticəyə əsasən qərar verilir.\nAzərbaycan baykerlərinin spesifik xüsusiyyətlərindən biri onların böyük əksəriyyətinin rus mənşəli, yaxud rusdilli olmasıdır. Ümumiyyətlə, Azərbaycan baykerlərinin əsas ünsiyyət vasitəsinin rus dili olduğunu desək, yanılmarıq. Bunu klubların saytlarında, sosial şəbəkələrdə yaratdıqları səhifə və qruplardan, onların bir-birləri ilə ünsiyyətindən də görmək olar. Daha maraqlı məqamlardan biri də Azərbaycan bayker submədəniyyətində qadın baykerlərin mövcud olmasıdır. Hərçənd kişilərlə müqayisədə onların sayı dəfələrlə azdır.\nAzərbaycan baykerlərini digər submədəniyyət nümayəndələrindən fərqləndirən əlamətlərdən biri də aralarında 40, hətta 50 yaşdan yuxarı şəxslərin olmasıdır. Bu, onu göstərir ki, hansısa bir submədəniyyətin daşıyıcısı olmaq əsasən gənclər və yeniyetmələrə aid olsa da, gənclik dövrünü çoxdan arxada qoymuş şəxslər də submədəniyyət daşıyıcıları olurlar. Hərçənd, bu xüsusiyyət Azərbaycandakı digər submədəniyyətlər üçün bir o qədər də xarakterik deyil.\nYazıda Azərbaycanda rok musiqisinin 1960-cı illərin ortalarında yarandığı vaxtdan müstəqillik dövrünə qədər keçdiyi inkişaf yolu, rok qrupları və rokçularun müvafiq fəaliyyəti haqqında məlumatlar verildi. Təxminən 25 ili əhatə edən həmin dövrdə Azərbaycanda rokun inkişafını iki mərhələyə bölmək olar: birinci mərhələ 1980-ci illərin ortalarında SSRİ-də başlayan Yenidənqurma siyasi xəttinin gətirdiyi yumşalmalara qədərki dövrü əhatə edir. Bu dövrdə rok musiqisi Qərbdən gələn digər sənət növləri kimi sərt senzuraya məruz qalır, rok kollektivləri rok qrupları deyil, SSRİ-yə xas tərzdə ansambl adlanır, rok konsertləri və festivallara isə Kommunist Partiyası və komsomol təşkilatları tərəfindən nəzarət edilirdi. İkinci mərhələ 1980-ci illərin ortalarında başlayaraq SSRİ-nin dağılmasına qədər davam edən dövrdür ki, bu qısa dövrdə rok musiqisi daha sərbəst şəkildə, heç bir ciddi basqıya məruz qalmadan inkişaf edir, rok qrupları öz repertuarlarını istədikləri kimi formalaşdırır, rokun digər subjanrları yaranır, bir-birinin ardınca, demək olar ki, hər il rok festivalları və konsertlər təşkil edilir. Yazıda işlənən ikinci mövzu isə Azərbaycanda bayker submədəniyyətinin həm sovet, həm də müstəqillik dövründəki vəziyyəti haqqında idi. Burada həm rok submədəniyyəti, həm də bayker submədəniyyətinin müəyyən əlamətlərinin təhlil edilməsi ilə yanaşı, Azərbaycan baykerlərinin Qərb ölkələrinin baykerləri ilə müqayisəsi də verildi, həmçinin bu submədəniyyətlə bağlı mövcud problemlərə toxunuldu.\n Кнабе Г. С. Феномен рока и контркультура // Вопросы философии. — 1990.\n Bitlomaniya (ing. Beatlemania) — 1960-cı illərdə Bitlz (The Beatles) qrupuna dəlilik dərəcəsində yaranan pərəstiş və sevgini ifadə edən termin.\n О.С.Празднова, “Специфика проникновения рок-культуры в СССР”, ЖУРНАЛ: ЦЕННОСТИ И СМЫСЛЫ Издательство: АНОО “Институт эффективных технологий” (Москва), ISSN: 2071-6427,Номер: 3 (49) Год: 2017 Страницы: 111-119.\n Музыкальная Жизнь, N2, 01.02.1964 – “История советской рок-музыки (Новые ‘идолы’).”\n Bard musiqisi — XX əsrdə müxtəlif ölkələrdə yaranmış mahnı janrıdır. Bu janrın fərqli cəhəti ondan ibarət idi ki, mahnının musiqisinin, sözlərinin və ifasının müəllifi bir şəxsdə cəmləşir, mahnı əsasən gitaranın müşayiəti ilə ifa olunur.\n https://news.milli.az/culture/129407.html vurğu əlavə edilmişdir.\n “Рок-музыка в СССР: опыт популярной энциклопедии” :сост. А. К. Троицкий. — М. : Книга, 1990, 383, vurğu əlavə edilmişdir.\n “Рок-музыка в СССР: опыт популярной энциклопедии” : сост. А. К. Троицкий. — М. : Книга, 1990, 383.\n https://lent.az/news/121035 vurğu əlavə edilmişdir.\n Е.С. Власова, К.В. Зенкин, М.А. Карачевская, “Двадцатый век. Музыка войны и мира” (Прогресс-Традиция, 2016).\n http://ex-pressa.ru/samizdat/roksi_eks/roksi_eks_05/roksi_eks_05_007/ ; Журнал – РИО № 7 (23), июль 1988.\n Журнал – РИО № 7 (23), июль 1988, vurğu əlavə edilmişdir.\n Zerkalo qəzeti, 2007-ci il, 12 may, “Artist olmaq istəyən, lakin prodüser olan insan. Səhnə arxasındakı işlərin ustadı Nazim Səmədovla müsahibə, 23.\n Motokros, Motosiklet krosu (ing. motocross (ingilis dilində motosiklet mənasını verən motorcycle —və cross country — keçilən yer) — motosiklet idmanının bir növüdür. Xüsusi, idman motosikletlərinin yarışı.\n Motobol — motosport növlərindən biridir. Motosikllərlə futbol oyunu bu cür adlanır.\n Azərbaycan Milli Ensiklopediyası, “Azərbaycan” xüsusi cildi, 2-ci cild, AZƏRBAYCAN MOTOSİKLET İDMANI FEDERASİYASI, (“Azərbaycan Milli Ensiklopediyası” Elmi Mərkəzi nəşriyyatı, BAKI, 2007).\n Yava Ява (Jawa) – 1929-cu ildən etibarən Çexoslovakiyanın (indiki Çexiyanın) Tinets nad Sazavou şəhərində yerləşən konserndə istehsal edilən yol motosiklet markası.\n Журнал “За рулём,” Б.Синельников, “Неперспективное направление,” №8, (август 1987).\nhttps://azertag.az/xeber/BAKIDA_MOTOBOL_OYUNU_VA_MOTO_SOU_KECHIRILMISDIR-382190 ; https://azertag.az/xeber/RESPUBLIKANIN_AN_YAXSI_MOTOSIKLETCHILARI_SUMQAYITDA_OZ_USTALIQLARINI_GOSTARDILAR-410878\n Bayker submədəniyyəti formalaşdıqdan sonra motosikl ifadəsi ingiliscə velosiped mənasını verən bayk (bike), motosikletçi ifadəsiisə bayker (biker) ifadələri ilə əvəz ediləcək. Bu ifadələr submədəniyyətə aid olan ifadədir.\n https://lady.day.az/news/notforwomen/425678.html; https://aqreqator.az/ru/obshestva/570785; https://az.sputniknews.ru/life/20180405/414726192/motocikl-model-gamidova.html


BASQALARININ NAMUSLARINA NISBET IFFETLI-HEYALI OLUN » Qadınla.Com - Qadınlar Birİncidir!\nTarix: 2-06-2011, 11:11\n"Başqalarının namuslarına nisbət iffətli - həyalı olun Başqalarının namuslarına nisbət iffətli - həyalı olun ki, camaat da sizin namuslarınıza nisbət iffətli olsunlar." Belə nəql edirlər ki, bir şəhərdə qırx ilə yaxın idi bir kişi azan deyərdi.\nBir gün azan demək üçün minarəyə çıxıb azan deyir. Qurtarandan sonra ordan qonşunun həyətinə baxmağa başlayır ki, bir qızı başı açıq həyətdəəl-üzünü yuduğu halda müşahidə edir. Bir baxışla qızın məhəbbəti ürəyində yer edir. Axır bu eşqin qarşısında aciz qalıb onların evinə gəlib qapıların döyməyə başlayır. Qızın atası qapını açıb azançını qapıda görəndə təəccüb edərək soruşur: - Nə işin var?\nAzançı cavab verir: - Qızına elçiliyə gəlmişəm.\nEv sahibi heyrətə gələrək deyir: - Biz müsəlman deyilik. Bizim məshəbimiz "Zərtüşt" məzhəbidir. Biz öz dini qaydamıza görə edə bilmərik müsəlmana qız verək.Hər kəs istəsə bizimlə qohum olsun, gərək bizim dinimizi qəbul etsin. Qızın eşqi azançının ağlını başından elə çıxartmışdı ki, bir az fikir edəndən sonra onların dinlərinin qəbul etməsini bəyan edir. Ev sahibi elə bu fürsəti gəzirdi ki, bir müsəlman şəxsi öz dinindən xaric edib öz dininə gətirsin. Bu surətdə qızın atası razı oldu. Danışdıqdan sonra müəyyən vaxt təyin etdilər ki, bu işi yerinə yetirsinlər. Təzə bəy təyin olunmuş gün nişanlısının evinə gedir ki, yeni dinə daxil olmasının bayramınıtoy məclisi ilə birlikdə keçirsinlər. Mərasim qurtarandan sonra təzə bəy pillələrə bələd olmadığı halda pillələri sürətlə yuxarı qızın yanına çıxmağa başlayır. Pillələrin birində ayağının sürüşməsiləhəyətə yıxılması bir olur. Ev sahibi təzə yeznəsinin başı üstünə gəlir ki, görsün nə oldu. Görür təzə yeznə bu dünyadan əbədilik olaraq gözlərini yumub. Bu minval ilə bir an naməhrəməbaxmağının nəticəsində öz nəfsinin əlində əsir qalaraq qırx illik ibadətini batil etdi. Hətta bu iş səbəb oldu ki, kafir halında bu dünyadan gözlərini əbədi olaraq yumsun. loading... 0\nMenstruasiya (Ay başı) nədir?


“Mars - M” MMC-nin və “XalqBank”ın iştirakçısı olduğu tikinti fırıldağının qurbanları Avropa Məhkəməsinə üz tutur - Azinforum.az İnformasiya Portalı\nAna səhifə / Sosial / “Mars – M” MMC-nin və “XalqBank”ın iştirakçısı olduğu tikinti fırıldağının qurbanları Avropa Məhkəməsinə üz tutur\n“Mars – M” MMC-nin və “XalqBank”ın iştirakçısı olduğu tikinti fırıldağının qurbanları Avropa Məhkəməsinə üz tutur\n“Əlinizi bizdən çəkin!” — deyən qiymətli obyekt və ofis sahibləri, mülkiyyət hüquqları tanına qədər etiraz tədbirlərini davam etdirəcəklərini deyirlər\nUzun müddətdir ki, paytaxt Bakının ən elitar ərazisində — Nərimanov rayonu, Səməd Vurğun küçəsi, 120 ünvanında yerləşən “Yasmin” biznes mərkəzindən, külli miqdarda pullarını ödəməklə, özlərinə obyekt və ofislər alan 20 nəfərdən çox iş adamının olmazın haqsızlıqlarla üz-üzə qalmaları barədə, ölkə ictimaiyyəti də məlumatlıdır. Onu da bildiririk ki, haqları tapdanan bu sahibkarlar “Mars — M” MMC-nin və “XalqBank”ın iştirakçısı olduğu tikinti fırıldağının qurbanlarıdırlar. Bu fırıldaq işlərində, bir neçə aidiyyatı dövlət qurumu da, hansısa formada rol oynayıb. Müəyyən iddialara görə, fırıldaq əməllərini ört-basdır etmək üçün, bu günə kimi, həm hüquq-mühafizə orqanları, həm də məhkəmələr hansısa maraqlar çərçivəsində 5 milyon manatdan çox ziyana düşmüş həmin obyekt və ofis sahiblərini öz investisiyalarından məhrum etməyə çalışırlar.\nXeyli müddətdir ki, burada baş verən qalmaqallı olaylarla bağlı, ölkə mətbuatı ilə bərabər, araz.azsaytı da onlarla yazı dərc edib. Onu da qeyd edək ki, bu iş adamları, son ümid yeri olaraq, bu ciddi məsələ ilə bağlı, ölkə başçısı möhtərəm İlham Əliyev cənablarına və Birinci vitse-prezident Mehriban xanım Əliyevaya da müraciətlər ünvanlayıb və bu etiraz yazılarında, üzləşdikləri bu cinayət əməlinin yalnız onlara qarşı deyil, eyni zamanda dövlətimizə, xalqımıza, cənab Prezidentin yürütdüyü daxili siyasətə qarşı olduğunu da xüsusi vurğulayırlar. Onlar, ölkə rəhbərinə və Birinci vitse-prezidentə ünvanladıqları həmin müraciətlərində: “Sizdən xahiş edirik ki, bu məsələni şəxsi nəzarətinizə götürüb, haqq-ədalətin bərpa olunmasında bizə kömək əlinizi uzadasınız! Çünki “XalqBank” “Yasmin” biznes mərkəzini, məhkəmələr gedə-gedə hərraca çıxarmaqla, biz sahibkarlara hərtərəfli ciddi zərbələr vurur!” –deyə, öz kəskin etirazlarını bu sözlərlə ifadə edirlər.\nUnutmaq olmaz ki, cənab Prezident öz çıxışlarında dəfələrlə sahibkarlığın inkişafına mane olmaq istəyənləri, Azərbaycana xəyanət edən qatı düşmən hesab etdiyini bildirib. Yəni, ölkə rəhbəri dönə-dönə vurğulayıb ki, ölkənin uğuru onun biznesinin inkişafından daha çox asılı olduğu üçün, bu məqsədlə ortaya qoyulan dövlət siyasətinə, prezidentin siyasi iradəsinə hörmət və ehtiram göstərilməli, dövlət qurumları bu inkişafa maneçilik törətməməli, əskinə, daha yaxından kömək edib, şərait və imkan yaratmalıdırlar. Cənab Prezidentin bu yöndə etdiyi çıxışların varlığına baxmayaraq, ölkə biznesinin inkişafına əngəl olan məmurlar, eləcə də “XalqBank” ASC-də və “Mars — M”MMC-də məsul vəzifə tutanlar, Yasmin» biznes mərkəzindəki 20 nəfərdən çox obyekt və ofis sahibinin başlarına olmazın oyunlar gətiriblər. Baxmayaraq ki, Bakı Apellyasiya Məhkəməsinin 5 aprel 2017-ci il tarixli və Ali Məhkəmənin 18 oktyabr 2017-ci il tarixli ədalətli qərarları ilə, zərərçəkən bu sahibkarların mülkiyyət hüquqları müdafiə də olunub. Di gəl ki, sahibkarların hüquqlarını müdafiə edən həmin qərarları isə, Konstitusiya Məhkəməsi özünün 18 iyul 2018-ci il tarixli Qərarı ilə ləğv edib və Ali Məhkəmənin Plenuma göndərməsini məqsədəuyğun hesab edib. Bu isə, Konstitusiya Məhkəməsində qol qoyulan ciddi qanun pozuntusu kimi, kəskin etirazlarla qarşılanıb. Daha sonra, Plenum işə Apellyasiya Məhkəməsində ətraflı baxılması üçün, Qərar qəbul edib. Nə olsun!.. “Çevir tatı, vur tatı!” həmişə öz sözünü deyib. Ümumiyyətlə, obyekt sahibləri bu yöndən baş verənlərin hər birini əsl cinayət hadisəsi kimi qiymətləndirirlər.\nQeyd edək ki, iddiaçı obyekt və ofis sahibləri Əliyev Elçin Vahid oğlu, Məhərrəmov İlqar Sübhi oğlu, Məmmədova Ruhiyyət Əksəriyyət qızı, Quliyev Sahib Həmid oğlu, Hüseynov Anar Allahverən oğlu, Zamanov Ədalət Rəhman oğlu, Kazımov Zülfüqar Musa oğlu, Bağırova Natəvan Şəmistan qızı, Mahmudov Akif Bilal oğlu, Mahmudov Azər Akif oğlu və Əfəndiyeva (Məmmədova) Tahirəxanım Adil qızı… cavabdehlər “XalqBank” və “Mars — M” arasında bağlanmış 8 iyul 2015-ci il tarixli ipoteka müqaviləsinin etibarsız hesab edilməsinə dair, İddia Ərizəsi ilə, bir daha məhkəməyə müraciət etsələr də, Bakı şəhər, Nərimanov Rayon Məhkəməsinin 16 sentyabr 2020-ci il tarixli 2(005)-512/2020 saylı Qətnaməsi ilə, iddia tələbi təmin olunmayıb. İddiaçılar bu Qətnamədən apellyasiya şikayəti versələr də, Bakı Apelyasiya Məhkəməsinin Mülki Kollegiyasının 24 noyabr 2020-ci il tarixli 2(103)-8277/2020 saylı Qətnaməsi ilə apellyasiya şikayətini təmin etməyib. Məcburiyyətdən, iddiaçılar Azərbaycan Respublikasının Ali Məhkəməsinin Mülki Kollegiyasına Kassasiya Şikayətlərini təqdim ediblər və Bakı Apelyasiya Məhkəməsinin Mülki Kollegiyasının 24 noyabr 2020-ci tarixli 2(103)-8277/2020saylı Qətnaməsinin ləğv olunmasını istəyiblər.\nSonda onu da bildirək ki, “Mars — M”MMC-nin və “XalqBank”ın fırıldağına məruz qalan və mülkiyyət hüquqları pozulan bu sahibkarlar, ölkədə ədalətli açıq məhkəmə prosesinin təmin edilməməsi ucbatından, məcburiyyətdən, pozulmuş hüquqlarının bərpa olunması məqsədilə, son ümid yeri olaraq, Avropa İnsan Hüquqları Məhkəməsinə üz tutmağı qərara alıblar.\nÖncəki Polis Abşeron Gənclər Şəhərciyindəki meyvə dükanlarının özbaşınalığına son qoydu – Video\nNövbəti Deputatın oğlu Dövlət Agentliyinə 1 milyon manatlıq ofis icarəyə verib


3:20 AZ | RUS | ENG\nOmbudsmanın növbəti hüquqi maarifləndirici yazısı "Yeni həyat" qəzetində dərc olunub.\nSual : Hansı hallarda və müddətdə miras vərəsə tərəfindən qəbul edilmiş sayılır?\nCavab: Mirası istər qanun üzrə, istərsə də vəsiyyət üzrə vərəsə qəbul edir.Azərbaycan Respublikasının Mülki Məcəlləsinə əsasən, iki halda vərəsə mirası qəbul etmiş sayılır.\nBirinci halda vərəsə mirasın açıldığı yer üzrə notariat kontoruna mirası qəbul etdiyi barədə ərizə verdikdə miras vərəsə tərəfindən qəbul edilmiş sayılır. Mirasın qəbul edilməsi haqqında ərizə yazılı formada olmalıdır.\nİkinci halda isə vərəsə əmlaka sahiblik etməyə və ya əmlakı idarə etməyə faktiki başladıqda və bununla da mirası qəbul etdiyini şəksiz nümayiş etdirdikdə miras vərəsə tərəfindən qəbul edilmiş sayılır. Vərəsənin əmlaka sahiblik etməsi və ya əmlakı idarə etməyə faktiki başlamasını sübut edən əsaslardır: vərəsənin miras qoyanla birgə yaşadığı haqqında mənzil-istismar sahəsinin arayışı, əmlak üçün vergilərin, kommunal xidmətlər üçün haqların vərəsəlik açıldıqdan sonra vərəsə tərəfindən ödənildiyi barədə vergilər idarələrinin arayışları və ya bu ödənişlər barədə qəbzlər və digər sənədlər.\nVərəsə mirasın yalnız bir hissəsinə sahiblik etməyə faktiki başladıqda da mirasın nədə ifadə edilməsindən və harada olmasından asılı olmayaraq, o, mirası tamamilə qəbul etmiş sayılır.\nVərəsə vərəsəliyə çağırıldığını bildiyi və ya bilməli olduğu gündən üç ay ərzində mirası qəbul edə bilər. Miras açıldığı gündən altı ay keçdikdən sonra mirasın qəbuluna yol verilmir. Vərəsə mirasın qəbul edilməsi üçün müəyyənləşdirilmiş altı ay müddət ərzində mirası qəbul etmədikdə, məhkəmə gecikdirmənin səbəbini üzürlü sayarsa həmin müddəti uzada bilər.


DİQQƏT: Sunamidə üzən bu maşınlar Azərbaycana gətirilir– VİDEO\n1 İyul 2014 10:33\nAvropadan gətirilən maşınların 40 faiz su altında qalmış avtomobillərdir.\nÇünki Avtosfer.az-ın əldə etdiyi məlumata görə, bir neçə ildir Yaponiyadan ixrac olunan işlənmiş avtomobillərin əksəriyyəti məhz həmin sunamidə zərər çəkənlərdir. Həmin avtomobillərin ixrac olunduğu ölkələr arasında Azərbaycan da var. Müxtəlif kosmetik işlər nəticəsində xarici görünüşcə normal görünən bu avtomobillərdə, əslində, böyük problemlər var. Məsələn, avtomobilin mühərrikinə su doldusa, gec-tez fəsad verəcək. Dəmir detallarda paslanma yaranacaq, çürümə əmələ gələcək. Ən böyük təhlükə isə avtomobilin elektrik sistemində olur. Son vaxtlar xarici maşınların heç nədən yanmasının səbəbləri araşdırılarkən bu məqamlara diqqət yetirilməlidir. Çünki sunami nəticəsində elektrik sisteminə, elektrik naqillərinə dolan su sonda ərp əmələ gətirir ki, bu da həmin detalların sıradan çıxmasına səbəb olur. Bu cür avtomobillərin yanmasının əsas səbəbi də məhz elektrik sistemi ilə bağlıdır.\nOdur ki, Yaponiya istehsalı olan, Yaponiyadan gətirilən işlənmiş maşın alarkən bu məqamlara diqqət etmək, servislərdə ciddi müayinə aparmaq lazımdır. Ona görə ki, Azərbaycanın maşın bazarında daşqın zamanı su altında qalan avtomobillərin sayı kifayət qədərdir. Avropadan gətirilən maşınların 40 faiz su altında qalmış avtomobillərdir. Son dövrdə Almaniyadan gətirilən avtomobilləri alan adamın istismara başladığı məqamdan 20 gün sonra qarşılaşdığı texniki problemlər, xüsusi ilə elektron-bort sistermində başverən problemlər həmin faktı bir daha təsdiqləyir. Çünki su altında qalmış avtomobillərdə ilk növbədə neqativ təsir elektrik avadanlıqlarında özünü göstərir. Elektrik avadnlıqların böyük bir hissəsi kompüter sistemi ilə qurulub. İndiki avtomobillərin bort sistemində kifayət qədər mürəkkəb bort kompüter sistemi qurulub. Həmin bort kompüter sistemi su altında qaldıqdan sonra izolasiya təbəqəsi ilə naqillərin arasında yığılıb qalmış maye, buxar öz mənfi təsirini göstərir. Mikroproseslərdə korroziya əlamətləri dərinləşir və həmin avadanlıqlarda iş prosesində imtina baş verir. Bu da aqreqatın sıradan çıxması ilə nəticələnir. Müasir avtomobillərdə az sayda element var ki, elektron prosessorlarla təchiz olunmayıb. Ona görə də avtomobil su altında qaldıqda birinci növbədə avtomat ötürmələr qutusu, mühərrikin özü, işıqlanma sistemində problemlər yaranır. Həmin problemlərin aradan qaldırılması isə böyük maliyyə vəsaiti tələb edir.\nÇətin müdaxilə olunan yerlər, banın aşağı hissəsi, baqaj, mühərrik hissəsini təmizləmək çətin olur. Sonradan orada korroziya prosesi gedir. Alıcılar ilk növbədə maşını almamışdan əvvəl servis kitabçasını yoxlamalıdır. Servis kitabçasında qeydiyyatlar aparılmalıdır. Əgər qeydiyyat maşının öz firma servisində aparılırsa, yaxşıdır. Qeydiyyatda onun su altında qalmış avtomobil olub-olmaması da göstərilir. Amma bununla yanaşı, yaxşı olardı ki, alıcılar avtomobili aldıqdan sonra onu servis müəssisələrində kompüter diaqnostikasından keçirsinlər. Eyni zamanda kompüter servisində avtomobilin keçmiş tarixi barəsində ətraflı məlumat almaq olur.


Fransızların əksəriyyəti Fransua Fiyonun prezident yarışından çıxmasını istəyir - AZƏRTAC – Azərbaycan Dövlət İnformasiya Agentliyi\nFransızların əksəriyyəti Fransua Fiyonun prezident yarışından çıxmasını istəyir\nFransızların əksəriyyəti həyat yoldaşının ətrafında yaranan qalmaqal səbəbindən sağ “Respublikaçılar” partiyasını təmsil edən Fransua Fiyonun prezident yarışından geri çəkilməsini istəyir.\nAZƏRTAC Interfax informasiya agentliyinə istinadla xəbər verir ki, “Flash Harris Interactive” tədqiqat kompaniyasının sorğusuna əsasən, respondentlərin 69 faizi Fransa prezidenti postu uğrunda mübarizədə Fiyonu digər namizədin əvəz etməsinə tərəfdardır.\nRəyi soruşulan fransızların 33 faizinin fikrincə, Fransanın keçmiş Baş naziri Alen Jüppenin Fiyonu əvəz edəcək ən yaxşı namizəd olduğunu bildirib. Daha 13 faiz vətəndaş isə ölkənin keçmiş başçısı Nikola Sarkozini namizəd görmək istəyir.\nBundan başqa, respondentlərin cəmi 29 faizi prezident yarışında mübarizənin davam edəcəyi təqdirdə Fiyonun qalib gələcəyinə inanır. Eyni zamanda, rəyi soruşulan insanların yarıdan çoxu – 57 faizi Fransua Fiyonun digəri ilə əvəz olunacağı təqdirdə “Respublikaçılar” partiyasının namizədinin qalib gələcəyini proqnozlaşdırır.\nBu ərəfədə Fiyon həyat yoldaşı Penelopanın ətrafında baş verən qalmaqala baxmayaraq, seçkilərdə iştirakdan imtina etməyəcəyini bildirib.\nBir qədər əvvəl Fransa prokurorluğu dövlət vəsaitinin xərclənməsində israfa yol verməkdə və maliyyə səlahiyyətlərindən sui-istifadə etməkdə günahlandırılan Fiyon cütlüyünün işi üzrə təhqiqata başlayıb.\nAZERTAG.AZ :Fransızların əksəriyyəti Fransua Fiyonun prezident yarışından çıxmasını istəyir\nTailandda 4 milyona yaxın insan mərhum kral ilə vidalaşıb


13:13 21 Sentyabr 2021 Oxunub :228\nİqtisadiyyat Nazirliyi yanında Əmlak Məsələləri Dövlət Xidməti (ƏMDX) oktyabrın 12-də və 19-da özəlləşdirmə hərracları təşkil edəcək.\nAzvision.az bu barədə nazirliyə istinadən xəbər verir.\nMəlumata görə, oktyabrın 12-də keçiriləcək hərraca 14 kiçik dövlət müəssisəsi, 1 yarımçıq tikili, oktyabrın 19-da təşkil olunacaq hərraca isə 6 səhmdar cəmiyyətinin dövlətə məxsus səhm paketi çıxarılacaq. Ümumilikdə Gələn ay 34 dövlət əmlakı hərraca çıxarılacaq\nHərraclarda iştirak etmək istəyən şəxslər Xidmətin rəsmi saytından (emlak.gov.az) və yaxud Özəlləşdirmə portalından (privatization.az) hərraca çıxarılan dövlət əmlakı üzrə seçim edə bilər. Elektron Xidmətlər Portalından (e-emlak.gov.az) müvafiq hərrac xidmətini seçərək qeydiyyatdan keçib, dövlət əmlakının ilkin hərrac qiymətinin 10 %-i qədər beh ödəyib hərracda iştirakçı statusu almaq mümkündür. Sifarişçilər hərraclara onlayn formada da qoşula bilər.\nProsesə marağı olanlar hərrac günü Əmlak Xidmətləri Məkanına gəlməklə, həm də ƏMDX-nın Elektron Xidmətlər Portalından (e-emlak.gov.az) “Elektron hərrac” bölməsini seçərək hərracları qeydiyyatsız formada izləyə bilərlər.


A vitamininə ehityacımız olduğunu göstərən 5 işarə » Qadin.Net ~ İlk milli qadın portalı... Azərbaycan xanımlarına...\n1. Quru göz sendromu\nA vitamini çatışmazlığının ən vacib əlamətlərindən biri göz yaşı istehsalı yəni quru göz sendromudur. Əgər bu problemli uzun müddət yaşayırsınızsa mütləq həkimə müraciət edin.\nA vitamini dəri toxumasını bərpa edir. Çatışmazlığı olduqda isə üz dərisində quruma və ya sızanaqlar yaranır.\n3. Yaraların gec sağalması\nKollagen istehsalı sayəsində bədən yaraları qısa müddətdə sağaldır. Bədəndəki kollagen istehsalıı düzgün miqdarda olanda A vitamini fotosintezinədə kömək edir. Əgər bədənizdəki yaraların gec sağaldığını düşünürsünüzsə kök, portağal, süd və qıemızı ət kimi A vitamini tərkibli qidalar ilə qidalanın.\n4. Gecə korluğu\nÇatışmayan A vitamini "nyctalopia" olaraqda bilinən gecə korluğuna səbəb olur. Bu vəziyyətdə göz sisteminin sahib olması lazım olan kəskinlik zəifləyir və qaranlıqda görməmək kimi problemlərə yol açır.\n5. Dəridə quruluq\nA vitamini, bədənin dəri toxumasını bərpa etmək üçün ehtiyacı olan nəmliyi təmin etməkdə əhəmiyyətli rol oynayır. A vitamini çatışmazlığında dəri o qədər quryur ki, yaralanmış kimi qırmızı rəng alır.\nMilana.M 22 February 2020 07:42 Cavab yaz\nlaleler5 21 February 2020 16:59 Cavab yaz\nƏgər bu problemli uzun müddət yaşayırsınızsa mütləq həkimə müraciət edin.


Bu gün "Formula-1" üzrə Azərbaycan Qran-prisi start götürəcək | marja.az\nBu gün "Formula-1" üzrə Azərbaycan Qran-prisi start götürəcək\nBu gün "Formula-1" üzrə Azərbaycan Qran-prisi start götürəcək.\nBakıda ardıcıl ikinci il təşkil olunacaq nüfuzlu yarışın əsas hissəsi iyunun 25-də olacaq.\nFormula 1-in cədvəlinə əsasən, bu gün saat 13:00 və 17:00-da iki sərbəst yürüş keçiriləcək. Sonuncu sərbəst yürüş isə iyun 24-də, sıralama turundan 3 saat əvvəl – 14:00-da başlayacaq.\nİyunun 25-də saat 15:30-da pilotların paradı olacaq. Açılış mərasimi isə 45 dəqiqə sonra start götürəcək. Saat 16:15-də dövlət himni səslənəcək. Və nəhayət, 17:00-da Qran Pirinin həlledici mərhələsi başlayacaq. Yarışda iştirak edən 10 komanda - "Mercedes" (Luis Hemilton və Valterri Bottas), "Red Bull" (Daniel Rikkardo və Maks Ferstappen), "Ferrari" (Sebastyan Fettel və Kimi Raykkonen), "Force İndia" (Serxio Peres və Esteban Okon), "Willams" (Felipe Massa və Lens Stroll), "McLaren Honda" (Fernando Alonso və Stoffel Vandorn), Toro Rosso (Daniel Kvyat və Karlos Sayns), "Haas" (Roman Qrojan və Kevin Maqnussen), "Renault" (Niko Hülkenberq və Colion Palmer) və "Sauber"in (Markus Eriksson və Paskal Verlyayn) ümumilkdə 20 üzvü hökümət meydanından başlayaraq, Qız Qalası, İçəri Şəhər və Azneft dairəsindən keçməklə saat əqrəbinin əksi istiqamətində 51 dövrə vuracaqlar.\nQeyd edək ki, Formula 1 üzrə 2017-ci il mövsümünə martın 26-da Avstraliya Qran Prisi ilə start verilib. Artıq yarışın 7 mərhələsi geridə qalıb. “Mersedes AMG” və komandanın sürücüsü Luis Hemilton hələlik liderdir.


Trampın təhdidi işə yaramadı - MƏNFİ CAVAB VERİLDİ Marja.az - Azərbaycanın iqtisadi xəbərlər saytı\nTrampın təhdidi işə yaramadı - MƏNFİ CAVAB VERİLDİ\nOPEC ölkələrindən neft qiymətlərinin aşağı salınmasını istəyən Trampın təhdidi işə yaramadı. OPEC-in lideri Səudiyyə Ərəbistanı ilə Rusiya verdikləri bəyanatla istehsalı artırmayacaqlarını açıqlayıblar.\nNeft qiymətlərinin düşməsini istəyən ABŞ Prezidenti Donald Trampa Rusiya və Səudiyyə Ərəbistandan mənfi cavab verildi.\n"Marja" xəbər veri ki, Neft İxrac Edən Ölkələr Təşkilatının (OPEC) lideri Səudiyyə Ərəbistanı və təşkilat xaricindəki ən böyük neft istehsalçısı Rusiya istehsalı artırmayacaqlarını açıqlayıblar. Açıqlama OPEC və tərəfdaşlarının bu gün Əlcəzairdə keçirəcəkləri görüş ərəfəsində verilib.\nSəudiyyə Ərəbistanının energetika naziri Xalid Əl-Falih istehsalı artırmaq imkanlarının olduğunu, ancaq bunu hələlik lazım görmədiklərini deyib. Səudiyyənın energetika naziri "Mən neftin qiymətinə təsir etmirəm" deyib.\nRusiyanı energetika naziri Aleksandr Novak da neft hasilatı artırmayacaqlarını deyib.\nYAXIN ŞƏRQ ÖLKƏLƏRİNİ BİZ QORUYURUQ\n80 DOLLARA YAXINLAŞIB\nBrent neftin qiyməti ötən həftə 80 dollara yaxınlaşmışdı. Neft qiymətləri ABŞ-ın İrana tətbiq etdiyi sanksiyalar səbəbindən azalan təklifə görə artır. Tramp, digər ölkələrin kəsiri bağlamaları ilə qiymətləri aşağı salmaq istəyir.\n23 Sentyabr 2018 , 17:05


sahibin Archives - Xəbər Online\nTaksi sürücüsündən nümunəvi addım -5 gündür hədiyyənin sahibini axtarır / VİDEO\nPaytaxtda taksi fəaliyyəti ilə məşğul olan Kamil Hüseynov adlı şəxs hər kəsə nümunə olacaq bir addım atıb. O, günlərdir maşınında unudulan planşetin sahibini axtarır. Ancaq onun axtarışları hələ də\n“Expressbank”da premium kartların verilməsi üzrə möhtəşəm kampaniyaya start verildi. Siz də pulunuza qənaət edərək yüksək statuslu kart sahibi olmaq istəyirsinizsə, “Expressbank”a tələsin. Belə ki, “Expressbank”da aprelin 10-dək davam edəcək kampaniya\nToya hazırlaşan bütün cütlüklərin müraciət etdiyi məkanlardan biri də gəlinlik mağazalarıdır. Kimi bəyənərək gəlinliyi özü üçün alır, kimi də bir gecəlik kirayə götürür. Xezerxeber.az məlumat verir ki, əvvəllər gəlinliklər\nOxu.az – Moskva aeroportunda azərbaycanlı saxlanıldı\nMoskvanın Domodedovo aeroportunda sərnişinlərdən biri Rusiya DİN-nin növbətçi hissəsinə içində mobil telefon və 22 min rubl məbləğində pulun olduğu çantasının naməlum şəxs tərəfindən oğurlanması ilə bağlı müraciət edib. Oxu.Az xəbər verir ki,\nQarajda naməlum qutu tapdı, içindən çıxanlarla nə edəcəyini bilmədi\nİngiltərədə maraqlı hadisə yaşanıb. Metbuat.az xəbər verir ki, qarajda təmizlik işləri aparan adam qəribə bir qutu tapıb. Qutunu açan qarajın sahibi illər öncə yazılmış bir məktub və qaz maskaları\nSumqayıt şəhərində soyğunçuluq faktı qeydə alınıb. Milli.Az report.az-a istinadən bildirir ki, sürücü illərdir birgə işlədiyi vətəndaşın 10 min manatını mənimsəyərək qaçıb. Zərərçəkmiş Samir Bəkirov iddia edir ki, illərdir yerli firmalardan\nSumqayıt. 26 fevral. REPORT.AZ/ Sumqayıt şəhərində soyğunçuluq faktı qeydə alınıb. “Report”un yerli bürosu xəbər verir ki, sürücü illərdir birgə işlədiyi vətəndaşın 10 min manatını mənimsəyərək qaçıb. Zərərçəkmiş Samir Bəkirov iddia\nVahid çağrı mərkəzinin istifadəyə veriləcəyi tarix\n“155” vahid çağrı mərkəzi xidməti istifadəyə tam hazırdır. Metbuat.az xəbər verir ki, bu barədə trend-ə ölkənin telekommunikasiya bazarındakı mənbə məlumat verib. Müsahibin sözlərinə görə, indi xidmətin işə salınması üçün\n“Bayıl yamacında baş vermiş sürüşmə zamanı tam dağılmış 4 fərdi yaşayış evinin sahibinə veriləcək birdəfəlik kompensasiyanın məbləği müəyyən edilərək Nazirlər\nDövlət əmlakının özəlləşdirilməsi ilə bağlı hərrac keçirildi\nƏmlak Məsələləri Dövlət Komitəsi tərəfindən növbəti hərrac 20 fevral tarixində keçirilib. Komitədən Metbuat.az-a verilən məlumata görə, budəfəki hərracda özəlləşdirilən\nHərracda özəlləşdirilən kiçik dövlət müəssisələri paytaxtın Sabunçu və Xəzər rayonlarında yerləşir\nBakı, 20 fevral, AZƏRTAC Əmlak Məsələləri Dövlət Komitəsi (ƏMDK) tərəfindən növbəti hərrac keçirilib. Hərracda özəlləşdirilən əmlaklardan 1-i səhmdar cəmiyyət, 2-si\nAPA – İki dövlət müəssisəsi özəlləşdirilib\nBu gün Əmlak Məsələləri Dövlət Komitəsi (ƏMDK) tərəfindən dövlət əmlakının özəlləşdirilməsi ilə bağlı növbəti hərrac keçirilib. Komitədən “APA-Economics”ə verilən\nOxu.az – Qızıl gətir, pul apar\n“Expressbank” rəsmi iş yeri olmayan müştərilərə müxtəlif kredit məhsulları təqdim edir. “Expressbank” müştəriləri heç bir arayış olmadan, tək şəxsiyyət vəsiqəsi ilə\nBəlkə yüz nəfər maliyyə sahəsinə marağı olan şəxsdən birja barəsində soruşsan, sənə yarısından çoxu yetərli informasiyası olmadığını deyəcək. Ölkəmizdə insanlar\nMağazanın qarşısında tapdığı 8000 manata yaxın pulu…\nTürkiyənin Zonquldak şəhərində maraqlı hadisə yaşanıb. Metbuat.az xarici KİV-ə istinadən bildirir ki, Zonguldakda yaşlı qadın bankdan çəkdiyi müalicə pulunu\nDirektorun evini yaran gözətçiyə 9 İL HƏBS\nDirektorun evindən külli miqdarda oğurluq etməkdə təqsirləndirilən Mehman Rzayevə hökm oxunub. Lent.az-ın məlumatına görə, Bakı Ağır\nLombardın qadın sahibinə 8 İL HƏBS TƏLƏBİ\nDələduzluqda təqsirləndirilən Dürrə İsmayılovanın cinayət işi üzrə məhkəmə iclası davam edib. Lent.az-ın məlumatına görə, Bakı Ağır\nBakı. 16 fevral. REPORT.AZ/ Bakı Ağır Cinayətlər Məhkəməsində dələduzluqda təqsirləndirilən Dürrə İsmayılovanın cinayət işi üzrə məhkəmə iclası davam etdirilib. “Report”un\nMüştəri qadın obyekt sahibinə hücum etdi\nXarici ölkələrin birində borclu qadın obyekt sahibinə hücum çəkib. Metbuat.az xarici mediaya istinadən bildirir ki, görüntülərdə bprcunu istıyın obtekt\nİt traktor sürür – İNANILMAZ GÖRÜNTÜLƏR/ VİDEO\nŞimali İrlandiyada Qoldan Retriever cinsi it olan Rambo, sahibinə tarlada traktor sürərək yardımçı olur. Ağıllı it Rambo, Massey Ferguson\nUsta təmir etdiyi maşınla radara düşdü – Cəriməni kim ödəməlidir?\nAvtomobilini təmir məqsədi ilə ustaya verən şəxs cərimə edilib. Milli.Az bildirir ki, hadisə paytaxt sakini Vüqar Babyevin başına gəlib. Sürücünün\nHəzrət İmam Zaman (ə.f) bizdən qaib olsa da, əməllərimizdən həmişə agahdır. Bizim günahlarımız səbəb olur ki, Həzrəti (ə.f) görməyək. Çox\nNeftçalada oğurluq edən şəxs saxlanılıb – FOTO\n© ReportNeftçala. 6 fevral. REPORT.AZ/ Neftçala rayonunda qızıl-zinət əşyaları oğrulayan şəxs saxlanılıb. “Report”un Aran bürosu xəbər verir ki, Neftçala şəhər\n“Tanpınara məktub” yarışması başlayıb – AZƏRTAC – Azərbaycan Dövlət İnformasiya Agentliyi\nBakı, 5 fevral, AZƏRTAC Türkiyə Cümhuriyyəti, Bursa şəhər Osmanqazi Bələdiyyəsi tərəfindən hər il həyata keçirilən Əhməd Hamdi Tanpınar adına yarışma\nSürücülük vəsiqəsi və digər müvafiq sənədlər olmadığı hallarda fiziki şəxsləri nəqliyyat vasitəsinin idarə olunmasından kənarlaşdırılacaq və həmin hallar aradan qaldırılanadək


Daxil olan marketinq partlayışı | Martech Zone\nDaxil olan marketinq partlayışı\nCümə, Mart 23, 2012 Bazar ertəsi, Sentyabr 23, 2013 Douglas Karr\nOlaraq gələn marketinq agentliyiagentlik sənayesindəki inanılmaz dəyişikliyin ön tərəfində agent olmaq çox həyəcan verici olduğunu düşünürük. Satıcılardan dizaynerlərə qədər hamı siloslarda və ya rahatlıq zonalarında çalışmaqdansa, onlayn marketinqin böyük mənzərəsinə daha çox diqqət yetirir. Mediya arasında işləmək daha böyük nəticələr verir ... amma bu asan deyil!\nMarketinq əvvəllər auditoriyanızın diqqətini ödəmək və onları əvvəllər etdiklərindən uzaqlaşdırmağa çalışmaqdan ibarət idi. Ancaq veb sayəsində oyun dəyişdi. Daxil olan marketinq, müştərilərə faydalı, uyğun məlumatlar təqdim edərək onları cəlb edən bir sıra taktikaları əhatə edir. Gələn marketinqdən istifadə edərək satdığınızı almaq istəyən müştərilərə sıfır vurmaq olar. Gələn marketinqin nə qədər geniş bir şəkildə tutulduğunu və müəssisələrin bununla necə uğur qazandığını araşdırırıq 2012. G + 'nin Infoqrafik İnbound Marketing Partlayışı.\nTags: Bloggingbirbaşa trafikgelen marketingaçılış pagesqurğuşun nəsilxarici marketinqödənişli axtarışseososial media\nCMO Sosial Mənzərə üçün İnteraktiv Bələdçini təqdim edir\n23 at Mar 2012, 10: 43 PM\nDostum bir dövrün sonunu və bir başqasının əsas əmlakını göstərir. Sosial media səs-küydür ... sürpriz olmayan şirkətləri sendviçlərə qağayı kimi axın edir.\nDüşünürəm ki, sosial şəbəkə böyüdükcə işin inkişafını da görəcəyik. Bu yeni sosial platformada fəaliyyət göstərmək üçün sosial olmalısınız. Və müəssisələr sosial olmağı öyrəndilər ... onlar üçün qorxunc. Olmağı öyrənməlidirlər, yoxsa öləcəklər. Sadə və sadə.\n28 at Mar 2012, 10: 17 AM\nİstehlakçılar onlara satıldıqlarını hiss etmək istəmirlər. Daxil olan marketinq söhbətə başlamaq əvəzinə qoşulmaqdır. Ehtiyacı olan istehlakçılar bir həll yolu tapmağa çalışacaqlar. Gələn marketinqdə işləmək bu həll olma şansınızı artırır.\n28 at Mar 2012, 10: 35 AM\nBu qrafikin ortasında - etiketlər səhvdir? Gedən alt, Gələn yuxarıdır?\n28 at Mar 2012, 5: 32 PM\nMənim haqlı olduğumu düşünürəm! @freighter onu yerləşdirən kimi fərq etdi (whew ... biz onu dizayn etmədik!).


Li Kuan Yu və mehman əliyevlər... » Reyting.az\nLi Kuan Yu və mehman əliyevlər... - Nadir Qocabəyli yazır\nTarix: 10-11-2019 19:10 | Bölmə: Nadir QOCABƏYLİ\nBiz, əlbəttə, Sinqapur deyilik, amma Avropa da deyilik. Odur ki, onlardan hansınısa olduğu kimi təkrarlamaq, yamsılamaq zorunda ola bilmərik. Bu, mümkün də deyil. Ancaq zənnimcə, bizim üçün Sinqapur modeli bir çox cəhətlərdən daha münasibdir. Əvvəlcə qayda-qanun, iqtisadiyyat, rifah, ondan sonra geniş demokratiya. Zatən bunların olması elə demokratiyadır.скачать dle 10.5фильмы бесплатно


“İqtidar daxilində maliyyə döriyyəsinə nəzarət uğrunda savaş gedir” – ƏLİ ƏLİYEV\n“Müxtəlif nazirliklərdə rüşvətin toplanması haqqında, zərflərlə maaş verilməsi ilə bağlı məlumatlar gəlir”\nSon vaxtlar Əmək və Əhalinin Sosial Müdafiə naziri Sahil Babayev “paralel.az” saytının hədəfinə çevrilib. Adı keçən saytda gedən “Sahil Babayev Səlim Müslümovun ölülərinə rəhmət oxutdurur”, “Sahil Babayevin sahilsiz haqsızlıqları” yazıları bunu subut edir.\nBirinci - “Sahil Babayev Səlim Müslümovun ölülərinə rəhmət oxutdurur” sərlövhəli yazıda nazirin xalqın müraciətlərinə laqeyd yanaşdığı, nazirlikdə məsuliyyətsizlik və laqeydliyin hökm sürdüyü iddia olunur.\nİkinci - “Sahil Babayevin sahilsiz haqsızlıqları” sərlövhəli yazıda isə müəllif qeyd edir: “Bəyənmədiyimiz, nazir vəzifəsindən çıxarılmasına sevindiyimiz Səlim Müslümovun dönəmində bu sahədə xeyli işlər görülürdü. İndi isə vəziyyət son dərəcə ağır və dözülməzdir. Köhnə, işi bacaran kadrlar ucdantutma əsassız olaraq işdən çıxarılıb. Onların yeri ya boş qalıb, ya da yeni təyin olunmuş təcrübəsiz kadrlar vəzifəsinin nədən ibarət olduğunu hələ də anlaya bilmirlər. Beş ay yarımdı heç bir faydalı iş görməyən, yalnız nazir kürsüsünə oturmağın kefini çıxarmaqla, dostlarını, tanışlarını nazirliyə yığmaqla məşğul olan nazir Sahil Babayev isə etdiyi hərəkətin əlil insanların həyatını zəlil edəcəyinin fərqinə varmadan, ötən müddət ərzində əlillik dərəcəsinin təyin olunmasına dair nazirliyə edilən minlərlə əlil vətəndaşın elektron müraciətlərini heç bir əsas olmadan, mənasız və əsassız iradlarla dayandıraraq, bu qəbildən olan əlil insanların vaxtında müalicə olunmaq və bir tikə çörəkpulu əldə etmək imkanından məhrum edib”. Hətta yazıda ƏƏSM naziri Sahil Babayevi kef əhli təsiri bağışlayan, məmur ailəsində tərbiyə alan, vətən, xalq qarşısında heç bir xidməti olmayan və gənc yaşında nazir kürsüsünə qədər gətirilən şəxs kimi təqdim olunur.\nBu yazılardan aydın görünür ki, yeni nazir Sahil Babayevi köhnə komanda öz adamları vasitəsilə “vurdurur”. Çünki adı keçən saytın köhnə komandaya məxsusluğu mətbuat cameəsində olan hər kəsə bəllidir.\nƏlbəttə, biz yeni komanda üzvlərini müdafiə etmək fikrində deyilik. Amma köhnə komanda üzvü olan keçmiş nazir Səlim Müslümovun nazir olduğu illərdə dövlətin milyonlarla manat pulunu mənimsədiyi qeyd olunan məlumatlar mətbuatdan hər kəsə bəllidir. Hətta S.Müslümovun nazir olduğu illərdə Dövlət Sosial Müdafiə Fondundan 2-2,5 milyard manata yaxın vəsaitin yoxa çıxması ilə bağlı bir ara mətbuatda müzakirələr də getdi. Keçmiş nazirin həbs olunacağı belə vurğulandı. Bu, nə dərəcədə doğrudur, onu araşdırmaq hüquq-mühafizə orqanlarının işidir. Amma Sahil Babayevin Səlim Müslümovun “ölülərinə rəhmət oxutdurması” və guya sabiq nazirin daha çox iş gördüyü haqda iddialar həqiqətə uyğun deyil. Əslində, yeni nazirin məmur ailəsində tərbiyə alması hələ onun “kef adamı” olması demək deyil. Məmur ailəsində ziyalı, xalqın dərdinə şərik olan və insanların problemlərini həll etməyə çalışan insan da yetişə bilər.\nS.Babayevin gənc yaşında nazir kürsüsünə qədər gətirilməsi də normaldır. 38 yaşlı məmur elə də gənc deyil, yetkin bir insandır. Qonşu Gürcüstanda nazirlərin yaşına diqqət yetirsək, görərik ki, onların əksəriyyəti daha cavandır. 70-80 yaşlı nazirlərin olmasındansa, elə cavan nazirlərin olması düzgündür.\nÇox güman ki, yeni nazirin cavan olmasının, məmur ailəsində yetişməsinin qabardılması elə yaşlı, köhnə komanda üzvlərinin sifarişidir. Çünki köhnə komanda üzvlərinin əksəriyyəti pensiya yaşını çoxdan keçmiş insanlardır. Əslində, pensiya yaşını keçmiş kadrlar dəyişilməli, savadlı, bacarıqlı, xüsusən də millətə vicdanla xidmət edən, ədalət hissini itirməyən kadrlarla əvəzlənməlidir. Çünki vicdanını, ədalət hissini itirən kadrlar bu millətə xidmət etməz, etməyəcək də. Necə ki, bu gün əksəriyyəti millətə xidmət etmir...\n“Sahil Babayev nə yatdı ki, nə də yuxu görsün”\n“Hürriyyət”in “ƏƏSM naziri Sahil Babayevin “vurulmasını” köhnə komandanın yeni nazirə qarşı apardığı kampaniya hesab etmək olarmı” sualını cavablandıran Vətəndaş və İnkişaf Partiyasının sədri Əli Əliyev dedi ki, konkret bir söz deyə bilməz: “Amma istisna etmək də olmaz. Bu cür təcrübə rastımıza çıxıb və köhnə heyətin təzə heyəti gözdənsalma kapmaniyası zaman-zaman Azərbaycan siyasi praktikasında mövcud olub. Ancaq əvvəlki heyətin məşğul olduğu işlərdən ictimaiyyətin xəbəri var. Sahil Babayev nə yatdı ki, nə də yuxu görsün. Yeni heyətin gəldiyi qısa müddətdir. Ciddi dəyişiklik etməyə yetərli vaxt deyil. Ona görə də burada subyektivizimin olması mümkün sayıla bilər”.\n“Tez-tez dəyişikliklər olmalıdır ki, məmurlar öz kresloları ilə uzun sürəcdə bitişməsinlər”\nVİP sədrinin fikrincə, hakimiyyətin daxilində nəsil dəyişikliyi prosesi gedir: “Bu nəsil dəyişikliyi yeni komanda ilə əvəzlənməklə müşayət edilir. Çox güman ki, hakimiyyətin daxilində bu proses hələ davamlı olacaq. Azərbaycanda çox yanlış bir psixoloji düşüncə var ki, kimsə nazir postuna əyləşdirilirsə, düşünür ki, ömürlük nazir postunda qalmalıdır. Sanki bu postlara dədə-baba mirası kimi baxırlar. Bu, təbii ki, iqtidarın daxilindən doğan pisoxoloji deformasiyadır. Əslində, tez-tez dəyişikliklər olmalıdır ki, məmurlar öz kresloları ilə uzun sürəcdə bitişməsinlər.15-20 il nazir qalmış və oliqarxa çevilmiş, bütün yaxın ətrafını maddi baxımdan təmin etmiş insanlar o imkanları, resursları itirdikdə qəzəblənirlər, narahat olurlar və siyasi mübarizəni davam etdirmək istəyilər. Onların siyasi mübarizəni davam etdirmək istəyi də məhz malik olduğu kapitalın miqdarından gəlir. Çünki malik olduqları külli miqdarda kapitalın siyasi toxunulmazlığını istəyirlər. Bu kimi halların ortaya çıxmasının da səbəbi budur. Ancaq komandanın dəyişməsinə normal baxmaq lazımdır. Heç kəs nazir postunda, eyni zamanda digər postlarda əbədi ola bilməz”.\n“Nüfuz çevrələrinin yenidən bölünməsi, maliyyə dövriyyəsinə nəzarət uğrunda çox ciddi mübarizə gedir”\n“Köhnə komanda bu cür hücumlar etməklə, yeni komanda üzvlərini sıradan çıxara bilərmi” sualına isə Ə. Əliyev belə cavab verdi: “Hər halda, işində maneçilik törədə bilərlər. Yəni burada nüfuz çevrələrinin yenidən bölünməsi, maliyyə dövriyyəsinə nəzarət uğrunda çox ciddi mübarizə gedir. Hər halda görünən odur ki, maneçilik təşəbbüsləri var və bu təşəbbüsləri olacaq”.\n“Konkret hansı nazirlikdə hansı üsluba keçirilibsə, ondan xəbər var”\n“Əslində, mən bu heyətləri köhnə və yeni komandaya bölməyin əleyhinəyəm. Çünki hamısı Yeni Azərbyacan Partiyasının kadrlarıdır. Yuxarıdan idarəçilik fəlsəfəsi, prinsiplər və maddi nemətlərin bölgüsünə münasibət dəyişməyənə qədər təzə və köhnə kadrlardan millət üçün lazım olan, faydalı addımların gözlənilməsi yanlışdır. Bütövlükdə hakimiyyətin fərd hissəsi, idarəçilik üsulu dəyişməlidir ki, cəmiyyətə, millətə faydası olan işlərin şahidi olaq. Bu gedişatla, yəni insanların dəyişməsi ilə heç nə dəyişməyəcək, köhnə rüşvətxoru cavan “julik” əvəz edəcək, başqa bir şey baş verməyəcək. Artıq müxtəlif yerlərdə, nazirliklərdə köhnə qayda ilə işlənməsi, rüşvətin toplanması haqqında, zərflərlə maaş verilməsi ilə bağlı məlumatlar gəlir. Konkret hansı nazirlikdə hansı üsluba keçirilibsə, ondan da xəbər var. Yəni ki, üslubunda elə bir dəyişiklik yoxdur” – deyə partiya sədri bildirdi.\n“Nəyinsə dəyişəcəyinə ümid etmək yanlışdır”\n“Deməli, yeni komanda köhnə komandadan fərqlənmir”dedikdə isə Ə. Əliyev vurğuladı ki, fərqlənə də bilməz: “Çünki əvvəl də komanda Prezident Aparatında əyləşən, idarəçiliyi həyata keçirən, qərarlar verən insanlar tərəfindən həyata keçirilirdi, yenə də eyni instansiya, eyni şəxslər qalıb, həmin idarəçilik tərzi qüvvədədir. Ona görə, nəyinsə dəyişəcəyinə ümid etmək yanlışdır. Bunun üçün hakimiyyət, yaxud hakimiyyətin həlledici şəxsləri dəyişməlidir ki, idarərçilikdə yeni nələrisə görək”.


Nikol Paşinyanın Bakıdan son istəyi budur – ƏTRAFLI – İstiqlal.az\nAna Səhifə/Siyasət/Nikol Paşinyanın Bakıdan son istəyi budur – ƏTRAFLI\nNikol Paşinyanın Bakıdan son istəyi budur – ƏTRAFLI\n11 Fevral 2021 13:41\nSavash.org konkret.az – a istinadən xəbət verir ki , qeyd etmişdik ki, Robert Koçaryanın Moskvaya səfəri daxili auditoriya üçün hesablanmış bir addımdır, heç bir siyasi perspektivi olmayan bir cəhddir. Baxmayaraq ki, erməni mətbuatı bir yana, bizim ekspertlər, politoloqlar hay-küy salmışdılar ki, ay aman, Moskva Robert Koçaryanı yenidən hakimiyyətə gətirir. Koçaryanın Moskvaya gedişi hay-küylü olsa da, qayıdışı möhtəşəm olmadı. Səssiz-səmirsiz oldu. Gələndən sonra da bir-iki nəşri başına yığıb, gələcəkdən yox, keçmişdən danışdı. Sayıqladı ki, “Mən hakimiyyətdə olsaydım, müharibəyə yol verməzdim, mən prezident olsaydım, Qarabağı təslim etməzdim”, filan-bəhmən…Bu isə onu göstərdi ki, Koçaryan biz dediyimiz kimi, Moskvadan əli ətəyindən uzun qayıdıb.Çünki başqa cür ola bilməzdi. Əvvəla ona görə ki, siyasətdə daimi dostlar olmur, daimi maraqlar olur.\nBu gün Rusiyanın Cənubi Qafqaz siyasəti kökündən dəyişib. Yeni siyasətdə isə Koçaryan kimi radikal millətçilərə yer yoxdur. Qaregin Njde ideologiyası ilə “silahlanan” Koçaryanlar, Sarkisyanlar artıq Rusiyaya lazım deyil. Bir zamanlar bu cür faşist əhval-ruhiyyəli varlıqlar Moskvaya lazım idi ki, Türkiyə və Azərbaycana qarşı müəyyən təzyiqlər göstərsin. Amma bu gün vəziyyət 180 dərəcə dəyişib. Yəni Türkiyə və Azərbaycan bu gün heç zaman olmadığı qədər Rusiyaya lazımdır. Necə deyərlər, indi Bakı və Ankara Moskvanın nicat qapısıdır. ABŞ və Avropanın ölüm saçan caynağından qurtulmaq üçün Rusiya Türkiyə və Azərbaycana sığınıb. Və bu gün bunu təkcə Kremldəkilər yox, Rusiyadakı bütün ağıllı adamlar görür və bilir. Bu gün Moskva Ermənistanı daha çox ehtiyat oyunçu sifətində görür. Ona görə də daha əvvəlki kimi Ermənistana “stavka” eləmir. Götürəndə heç buna ehtiyac da yoxdur. Ermənistan artıq Rusiyanın bir əyalətinə çevrilib. Ermənistandakı hər ağacın da hesabatını Moskva İrəvandan soruşur. Ona görə də İrəvandakı status-kvo Kremli tamamilə qane edir. Daha doğrusu, Moskva bu gün İrəvanı istədiyi kimi idarə edir. Ona görə də Ermənistandakı siyasi hakimiyyətin dəyişdirilməsi Rusiyaya lazım deyil. İndiki halda Vladimir Putinə Nikol Paşinyanın hakimiyyətdə qalması sərf edir.\nBirincisi, ona görə ki, Nikol Paşinyan daha realist və praqmatikdir.\nİkincisi, Nikol Paşinyan Moskvanın istənilən təklifinə qeyd-şərtsiz boyun əyir. Bu da təsadüfi deyil. Hazırda Moskva Ermənistanın Baş nazirinin həyat qarantıdır. Putin Paşinyanın üzərindən əlini çəksə, erməni faşistləri nəinki Nikolanın özünü, eləcə də ailəsini və yaxın çevrəsini dar ağacından asar.\nÜçüncüsü, Paşinyan Qərbin adamıdır. Belə birisi ilə işləmək Moskva üçün də maraqlıdır. Çünki Paşinyan hakimiyyətdə qaldıqca, Qərbin və oradakı erməni diasporunun Ermənistana təzyiqləri daha az olacaq. Çünki Qərb hansısa rusiyapərəst siyasətçinin hakimiyyətə gəlməsini heç istəmir və Paşinyana “bəlkə də qaytardılar” ümidi ilə yanaşır.\nDördüncüsü, Paşinyan İkinci Qarabağ müharibəsində uduzsa da, ölkə iqtisadiyyatını daha dərin böhrana çəksə də, daxili auditoriyada müəyyən nüfuz sahibidir. Ən azı ona görə ki, Paşinyan ölkəsində söz azadlığı yarada bilib. İndi heç kəs hər hansı fikrini ifadə etdiyinə görə cinayət məsuliyyətinə cəlb olunmur. Bu da korrupsiyanın səviyyəsini aşağı salıb. Ən başlıcası, elektorat Nikol Paşinyanın indiki vaxtda alternativini görmür. Bu gün Ermənistanda siyasi hakimiyyətə iddialı olanların hamısının keçmişi Paşinyanla müqayisədə daha qaranlıq və çirklidir. Ona görə də sadə erməni xalqı başda Robert Koçaryan olmaqla heç bir iddiaçını dəstəkləmir. Əslinə baxsan, bütün qazanlar İrəvanda qaynayır. Regionlarda hər kəs məhdud sosial qayğıları ilə məşğuldur.\nTəsadüfi deyil ki, 17 siyasi partiyanın Baş nazir postuna vahid namizədi Vazgen Manukyanın İrəvan mübarizəsi iflasa uğradıqdan sonra regionlara üz tutdu. Lakin regionlarda Vazgenin heç üzünə tüpürən də olmadı. İki ala-yarımçıq görüşdən sonra Manukyan üzü qara İrəvana döndü. Və vəzifə sevdasından əl çəkdi. Artıq xeyli vaxtdır onun İrəvanda da səsi, sorağı yoxdur. Bütün bunların bir səbəbi də erməni xalqının siyasi oyunlardan bezib kənara çəkilməsidir. İndi əksər ermənilər hadisələrə kənardan baxır. Çünki sadə xalq sosial problemlər məngənəsində boğulur. Əhalinin real gəliri ilə bazar qiymətləri arasında tərs-mütənasiblik var. Ölkədə mavi yanacaq, elektrik enerjisi qıtlığı yaşanır. Son dönəmlərin ən sərt keçən qışında erməni xalqı işıqdan, qazdan ciddi korluq çəkir. Ona görə də sadə elektorat bir çox səbəblərdən seyrçi mövqeyindən çıxış etmək məcburiyyətində qalıb. Və hər şeyi taleyin ümidinə buraxıblar. Çünki son 30 ildə onların dəstəklədikləri millətçi siyasətçilər xalqa vəd olunan xoşbəxt və firavan həyatı vermədi.\nƏslinə baxsan, Nikol Paşinyanın hakimiyyətdə qalması bir çox səbəblərdən Azərbaycana da sərf edir. Əvvəla, ona görə ki, Paşinyan İkinci Qarabağ müharibəsində ağır məğlubiyyətə uğramış ordunun komandanıdır. Və bu komandan Azərbaycan Ordusunun “əlinin suyunu” dadıb. Belə bir zəif bəndlə Bakı istədiyi cür rəftar edə bilir. İndiki halda Paşinyan hakimiyyətinin Bakıdan umduğu yeganə şey qədim Azərbaycan torpaqlarına iddiaların durdurulması və Qarabağdakı azsaylı ermənilərin həyat sığortasıdır. İkincisi, Nikol Paşinyan Qaregin Njde ideoloji taununa yoluxmayan tək-tük erməni siyasətçilərindən biridir. O, digər erməni siyasətçilərindən fərqli olaraq reallıq hissini hələ tam itirməyib. Üçüncüsü, Nikol Paşinyan iradəcə zəif adamdır. Belə birisi ilə işləmək bütün hallarda rahatdır.\nTəsadüfi deyil ki, Azərbaycan prezidenti İlham Əliyev dəfələrlə, hətta Paşinyanla eyni auditoriyada olarkən bəyan edib ki, “Azərbaycan Ermənistanı tərəf kimi görmür. Onunla birbaşa heç bir danışıq aparmaq fikri yoxdur. Azərbaycan tərəf kimi yalnız Rusiyanı görür”. Və maraqlı budur ki, Nikol Paşinyan da heç zaman bu fikrə qarşı hansısa fikir və əks-arqument göstərməyib. Ona görə də bizim üçün Ermənistanda ən məqbul dövlət başçısı Nikol Paşinyandır.\nGürcüstanın XİN naziri Azərbaycana gələcək


Sarkisyan Bakını işğal etməkdən danışdı\n26.11.2016 27.11.2016 Basta 3 Comments\n“Bizim Bakını tutmaq və kapitulyasiyaya məcbur etmək kimi strateji məqsədimiz yoxdur, amma sarsılmaz zərbə endirə endirə bilərik”. Bu sözləri Ermənistan prezidenti Serj Sarkisyan hakim Respublikaçılar partıyasının bu gün keçirilən 16-cı qurultayında deyib.\nBu çıxışdan sonra partiyanın rəhbərliyinə seçkilər keçirilib, Sarkisyan yenidən Respublikaçılar partiyasının sədri seçilib.\n“Sarkisyanın Bakını tutmaq və Azərbaycanı kaputilyasiyaya məcbur edə bilmək iddialarına rəsmi Bakı konkret cavab verməlidir”. Bu sözləri “Basta”ya açıqlamasında Müsavat başqanının müavini Elman Fəttah deyib.\n“Aydın məsələdir ki, Sarkisyanı əndazəni aşan, belə yüksək tonlu hədyanlara Kremil cəsarətləndirir. Digər tərəfdən isə açıqlamanın növbəti hissəsində o da aydın görünür ki, aprel döyüşlərində Ermənistan tərəfi çox ağır həyacan içərisində olub. Dolayısı ilə etiraf olunur ki, silahlanma imkanları baxımından Ermənistan ordusunun zəifliyi cəbhə xəttində üzə çıxıbmış. Belə bir müqayisə halında yaranan mənzərə budur ki, İlham Əliyevin Rusiyanın patronajlığı ilə aparılan danışaqlardan dərhal sonra hucum əməliyyatını dayandırma əmri verməsi bir tərəfdən məhz Sərkisyanı hökümətini xilas etmək məqsədi güdürmüş. Digər tərəfdən isə 100-dən çox hərbiçimizin şəhid olması reallığında əməliyyatın uğurlu nəticələnməsindən vaz keçməkdə İlham Əliyev məqsədinin, əslində torpaqları azad etmək yox, hansısa cari siyasi maraqlarını təmin etmək olduğu növbəti dəfə üzə çıxıb”, – Elman Fəttah bildirib.\n← Komandante Fidel: İnqilabçının həyatı\nKlinton Trampı Obamanın tövsiyəsi ilə təbrik edibmiş →


Xidmətin rəisi Camal Quliyevin “reydlər”i nəyə hesablanıb? | Bizimxeber\nXidmətin rəisi Camal Quliyevin “reydlər”i nəyə hesablanıb?\n23 Dekabr 2015 / 17:32 / Baxış sayı: 1150\nKənd Təsərrüfatı Nazirliyi yanında Dövlət Fitosanitar Nəzarəti Xidmətində rəhbər dəyişikliyindən sonra bu sahədə vəziyyətin düzələcəyi gözlənilsə də, gözləntilər özünü doğrultmadı. Dünyada ərzaq təhülkəsizliyinin artıq qlobal problemə çevrildiyi bir zamanda xüsusilə kənd təsərrüfatı məhsullarının yetişdirilməsində fermerlərin qarşısına qoyulan tələblər xeyli ciddiləşib. Bu təcrübənin Azərbaycanda da yayılmasına böyük ehtiyac olsa da, öhdəsinə düşən vəzifələri layiqincə yerinə yetirə bilmir.\nÖlkədə satışa çıxarılan kənd təsərrüfatı məhsullarının tərkibindəki pestisid, nitrat və sair kimi insan orqanizminə zərərli maddələrin xüsusi çəkisinin artıq olmasına dair narahatlıqlar günbəgün artır, bu isə sözügedən qurumun yarıtmaz fəaliyyətindən danışmaq üçün kifayət qədər əsas verir.\nMəsələ burasındadlr ki, heç fermerlər də məhsul istehsalında onların qarşısına qoyulan tələblərdən məlumatlı deyillər. Bunu onlara öyrətməli olan, müxtəlif seminar və treninq keçirməyə borclu olan qurum- Fitosanitar Nəzarəti Xidmətinin rəhbərliyi isə ancaq qazanc yolunu tutduğundan ərzaq təhlükəzliyi arxa plana keçib. Dövlət Fitosanitar Xidmətin fəaliyyətində ekoloji təhlükəsizliyin təminatı baxımından böyük dəyişikliklərə ehtiyac olsa da, hələlik bu sahədə ciddi irəliləyiş yoxdur. Əvəzində qurumun əməkdaşları rəhbərliyin bilavasitə tapşırığı ilə rayonlarda “reydlər” keçirir, fermerləri cərimə ilə qorxudaraq əslində onlara növbəti qanunsuzlu üçün imkan yaratmış olurlar.\nFermerlər istehsal etdikləri məhsulun keyfiyyətinə yox, daha çox kəmiyyətinə üstünlük verdiklərindən meyvə-tərəvəzin tərkibindəki nitritlərin yol verilən həddən daha artıq olması demək olar ki, artıq qaydaya çevrilib və bunun qarşısını almalı olan qurumun rəhbərliyi ancaq öz mənafeyini düşündüyündən vəziyyətin düzəldilməsi istiqamətində heç bir fəaliyyətə göstərmir. Əvəzində fermerlər akt və cərimə ilə qorxudularaq külli miqdarda rüşvət verməyə vadar edilir.\narxiv.bizimxeber.az-a daxil olan məlumata görə, Xidmətin rəisi Camal Quliyev isə hansısa səbədən işini daha çox Şəki-Zaqatala bölgəsi ilə “qurmağa” maraqlıdır. Mənbə xidmət rəisinin bu bölgəyə olan xüsusi marağının heç də təsadüfi olmadığını deyir: “Şəkidə Camal Quliyevin biznes şəbəsəki var. Buna görə də xidmət rəisi mütəmadi olaraq həmin bölgədə olur. Hətta həmin bölgədə tez-tez müşavirələr keçirilir, işgüzar mühit görüntüsü yaradılır. Amma hamıya Camal Quliyevin həmin bölgəyə bu qədər tez-tez səfər etməsinin səbələri məlumdur”.\nMəlumatlara görə, Fitosanitar Nəzarəti Xidmətinin əməkdaşları rəhbərliyin xüsusi tapşırığı əsasında məhsul istehsalında qayda pozuntularına yol verən fermerlərə yazılan böyük miqdarda cərimələr daha sonra 20 min manatlıq “hörmətlə” silinir. Xüsusilə Rusiya bazarı üçün işləyən fermerlərə qarşı “cəza” tədbirləri görülür ki, bu da onların bazarı əldən verməmək üçün tələb olunan rüşvəti verməsini şərtləndirir. Ancaq Fitosanitar Nəzarəti Xidməti üçün 2015-ci ilin Kənd Təsərrüfatı ili elan olunmasını da heç bir əhəmiyyəti yoxdur. Əsas “reydlər” və o reydlərdən əldə edilən pullardır. Əhali zəhərli məhsul yesə də olar.


Müəllimlərin işə qəbulu üzrə müsabiqənin vakansiya seçiminin nəticələri açıqlandı - Ən Son Xəbər\n18 Avqust 2017 13:13\nTəhsil Nazirliyindən verilən məlumata görə, vakansiya seçiminə müvafiq keçid balını toplayan bütün namizədlər qatılıb. İştirakçılardan 5225 nəfər növbəti mərhələyə keçmək hüququ əldə edib. İmtahanın bu mərhələsinin nəticələri hər bir namizədin şəxsi səhifəsinə göndərilib.\nMüəllimlərin işə qəbulu üzrə müsabiqə 4 mərhələdə (elektron ərizədəki göstəricilərin qiymətləndirilməsi, test imtahanı, vakant yerlərin seçilməsi və müsahibə) təşkil edilir. Namizədlər vakansiya seçimini müsabiqənin test mərhələsindən sonra edə biləcəklər. (trend.az)


Avqustun 3-də Bakıda və Abşeron yarımadasında hava dəyişkən buludlu, əsasən yağmursuz olacaq.\nEkologiya və Təbii Sərvətlər Nazirliyindən verilən xəbərə görə, lakin axşam yarımadanın bəzi yerlərində qısamüddətli yağış yağacağı ehtimalı var. Şimal küləyi gündüz cənub-şərq küləyi ilə əvəz olunacaq.\nSabah Azərbaycanın rayonlarında hava yağmursuz olacaq. Zəif şərq küləyi əsəcək.


İctimai Televiziya və Radio Yayımları Şirkəti təsərrüfat mallarının satın alınması məqsədilə TƏKLİFLƏR SORĞUSU ELAN EDİR - XALQQAZETI.COM\nİctimai Televiziya və Radio Yayımları Şirkəti təsərrüfat mallarının satın alınması məqsədilə TƏKLİFLƏR SORĞUSU ELAN EDİR\nMüsabiqə iştirakçılarına təklif olunur ki, öz tender təkliflərini imzalanıb möhürlənmiş, ikiqat zərflərdə yazılı surətdə təqdim etsinlər. Müqaviləni yerinə yetirmək üçün iştirakçılar lazımi maliyyə və texniki imkanlara malik olmalıdırlar. Təkliflər sorğusunun qiymətləndirilməsində aşağıdakı meyarlara üstünlük veriləcəkdir:\n-aşağı qiymət, yüksək keyfiyyət, müqavilənin vaxtında yerinə yetirilməsi və mallar üçün təminat müddəti. Təkliflər sorğusunda iştirak etmək istəyənlər yazılı müraciətdən və 100 (bir yüz) manat məbləğdə, heç bir halda geri qaytarılmayan iştirak haqqını aşağıdakı hesaba köçürdükdən sonra Azərbaycan dilində tərtib olunmuş əsas şərtlər toplusunu Bakı şəhəri, A.Şərifzadə küçəsi 241 nömrəli ünvandan (əlaqələndirici şəxs- Nurlan Kərimovdan, tel- (+99412) 4301316, (+99455) 2053918 ) ala bilərlər:\nİddiaçılar təkliflər sorğusunda iştirak üçün aşağıdakı sənədləri (rəsmi blanklarda və möhürlə təsdiq olunmuş qaydada) təqdim etməlidirlər:\n1. Təkliflər sorğusunda iştirak etmək üçün yazılı müraciət.\n2. Təkliflər sorğusunda iştirak haqqının ödənilməsi barədə bank sənədi.\n3.Tender təklifi (zərflərin açıldığı tarixdən sonra ən azı 30 bank günü qüvvədə olmalıdır).\n4.Tender təklifi dəyərinin 1 faizi həcmində bank təminatı (zərflərin açıldığı tarixdən sonra ən azı 60 bank günü qüvvədə olmalıdır).\n5. İddiaçının tam adı, hüququ statusu, nizamnaməsi, qeydiyyatdan keçdiyi ölkə və rekvizitləri.\n6. Azərbaycan Respublikasında vergilərə və digər icbari ödənişlərə aid yerinə yetirilməsi vaxtı keçmiş öhdəliklərin olmaması haqqında müvafiq vergi orqanından arayış.\n7. İddiaçının son bir ildəki fəaliyyəti haqqında vergi orqanları tərəfindən təsdiq olunmuş maliyyə hesabatının surəti.\n8. İddiaçının son bir ildəki maliyyə vəziyyəti haqqında bank arayışı.\n9. İddiaçının analoji işlər üzrə təcrübəsi və potensial imkanı haqqında məlumat.\nİddiaçılar tender təklifini, bank təminatını və malgöndərən (podratçı) haqqında tələb olunan sənədləri möhürlənmiş ikiqat zərfdə 12 oktyabr 2020-ci il saat 15.00-а qədər yuxarıda göstərilən ünvana təqdim etməlidirlər. Göstərilən vaxtdan gec təqdim olunan zərflər açılmadan geri qaytarılacaqdır. İddiaçıların təklifləri 13 oktyabr 2020-ci il saat 16.00-da İctimai Televiziya və Radio Yayımları Şirkətinin iclas zalında açılacaqdır. İddiaçıların səlahiyyətli nümayəndələri iştirak edə bilərlər.\n3 Oktyabr 2020 01:03 - REKLAM VƏ ELAN


"Unibank" sahibkarlar üçün filial açıb - Fins.az\n"Unibank" sahibkarlar üçün filial açıb\n“Unibank” kiçik və orta bizneslə məşğul olanlar üçün yeni xidmətə başlayıb. İlk dəfə olaraq, yalnız bizneslə məşğul olan müştərilər üçün bankın ixtisaslaşdırılmış filialı işə düşüb. Bankdan fins.az-a verilən məlumata görə, Qara Qarayev metrostansiyasına yaxın, A.Manafov küçəsi yerləşən “Qara Qarayev” biznes-filialı yalnız kiçik və orta bizneslə məşğul olan müştərilərə xidmət edəcək.\n“Unibank”ın korporativ bank xidmətləri departamentinin rəhbəri İqor Okayev bildirib ki, Unibank universal bankçılığa üstünlük verəcək. Bu, bankın səhmdarları tərəfindən təsdiqlənmiş strategiyada nəzərdə tutulub. Həmin məqsədlərə nail olmaq üçün əvvəla, kiçik və orta bizneslə sahibkarlar üçün istisaslaşdırılmış filialların sayı artacaq. İkincisi, biznes sahəsi riteyl-biznesindən ayrılaraq ayrıca sahə kimi fəaliyyət göstərəcək. Bankın bununla bağlı şüarı “Biznesinizə daimi dəstək” adlanır.\nİ.Okayev bildirib ki, Unibank sahibkarlara imkan yaradacaq ki, onlar banka gəlmədən öz hesablarını idarə edə bilsinlər, bunun üçün internet-bankinq sistemi daha da təkmilləşdiriləcək. NƏhayət bankın digər əsas məqsədi regionlarda güclənməkdir: "Regionların dinamik inkişafını və yerli biznesin gücləndirilməsini nəzərə alaraq, bu seqment üçün bank məhsulları və xidmətlərinin təqdim edilməsində böyük ehtiyac var".\nLizinq şirkətlərindən biri təşkilati-hüquqi formasını dəyişir\nSamir Şərifov: "Növbəti ildə Neft Fondundan dövlət büdcəsinə transferlər azalacaq"\nAzərbaycanda 10 minə yaxın fermer əkdiyi məhsul barədə məlumatı EKTİS-ə daxil edib\nƏn böyük ticarət sövdələşməsi gələn il imzalanacaq\nNetworking – kimə yaxın, kimə uzaq olaq?!\nTemperatur 5-8 dərəcə aşağı enəcək – ƏHALİYƏ XƏBƏRDARLIQ\nKOBİA “Caspian Ecology 2019” sərgisində iştirak edəcək\nHəyatınızı dəyişdirəcək təqaüd proqramını qazanmaq şansı - Yol pulu da veriləcək\nİstehlak bazarında qiymətlər AÇIQLANIB\nGlo Azərbaycanda yeni üslubda ilk mağazasını açdı\nBugünkü hərracda formalaşan manatın ortaçəkili məzənnəsi\nYeni Kia Optima belə olacaq - FOTO\nŞirkət necə idarə olunmalıdır ?\n"60 saniyəyə qaçırmaq" fimindəki olan avtomobil SATILIR\nSabah yağış yağacaq, güclü külək əsəcək – HAVA PROQNOZU\nİlham Əliyev daha bir rayona icra başçısı TƏYİN ETDİ – SƏRƏNCAM\nSuraxanı rayonuna yeni icra başçısı təyin edilib – SƏRƏNCAM\nYasamal rayonuna yeni icra başçısı təyin edilib – SƏRƏNCAM\nXətai rayonuna icra başçısı təyin edilib – SƏRƏNCAM\nLexus ilk elektrokarının debüt tarixini açıqlayıb\n9 yaşlı uşaq məzun olmağa hazırlaşır\nAzərbaycanda ilk dəfə 5G şəbəkəsi istifadəyə verilib